title: HR 8799 d

text: HR 8799 d on eksoplaneetta, joka löydettiin 13. marraskuuta 2008. Planeetta löydettiin kuvaamalla se suoraan. Se kiertää hieman Aurinkoa suurempaa A-tyypin pääsarjan tähteä HR 8799 noin 129 valovuoden päässä Maasta, Pegasuksen tähdistön suunnalla.


title: HR 8799 d

text: Planeetta kiertää emotähteään 27 AU:n etäisyydellä, ja sen kiertoaika on noin 112 vuotta. Planeetan massa vastaa noin 10 Jupiterin massaa. Planeetta on kaasujättiläinen, ja järjestyksessä toinen planeetta tähdestä lukien.


title: Amerikanhaukitetrat

text: Amerikanhaukitetrat ("Ctenoluciidae") on tetrakaloihin kuuluva heimo. Heimon lajeja tavataan makeista vesistä Keski- ja Etelä-Amerikasta.


title: Amerikanhaukitetrat

text: Amerikanhaukitetrojen heimoon kuuluu 2 sukua ja 7 lajia. Kooltaan ne kasvavat tyypillisesti noin 20 cm:n mittaisiksi, mutta suurin laji "Boulengerella cuvieri" voi saavuttaa jopa 68 cm:n pituuden. Tyypillisiä piirteitä heimon lajeille ovat haukia muistuttava pitkänomainen ja virtaviivainen ruumis, pitkä kuono, jossa on useita pinehköjä kartiomaisia hampaita, ruumiin takaosassa sijaitsevat selkä- ja peräevät. Heimon kaloilla on rasvaevä. "Boulengerella"-suvun lajien suomut ovat sahalaitaiset.


title: Amerikanhaukitetrat

text: Amerikanhaukitetralajien levinneisyys ulottuu Panamasta Amazonian pohjoisosiin. Lajeja tavataan järvistä ja suurista joista. Nuorina kaloinane elävät parvissa ja aikuisina yksittäin. Amerikanhaukitetrat ovat petokaloja, joiden ravinto koostuu muista kaloista, joita se saalistaa veden pintaosista. Ne vaanivat liikkumatta piiloutuen pintakasvien lomaan ja nappaavat saaliinsa nopealla syöksähdyksellä.. Varsinkin heimon suurimmat lajit ovat niiden esiintymisalueella tärkeitä ruokakaloja ja eäirä amerikanhaukitetralajeja pidetään myös yleisöakvaarioissa.


title: HD 210277 b

text: HD 210277 b on eksoplaneetta, joka löydettiin 9. syyskuuta 1998. Se kiertää keltaista G-tyypin pääsarjan tähteä HD 210277 noin 69 valovuoden päässä Maasta, Vesimiehen tähdistön suunnalla.


title: HD 210277 b

text: Planeetta kiertää emotähteään 1,1 AU:n etäisyydellä, ja sen kiertoaika on noin 442 päivää. Planeetan massa vastaa noin 1,23 Jupiterin massaa. Planeetta on todennäköisesti kaasujättiläinen.


title: HD 102117 b

text: HD 102117 b on eksoplaneetta, joka löydettiin 16. syyskuuta 2004. Se kiertää keltaista G-tyypin pääsarjan tähteä HD 102117 noin 137 valovuoden päässä Maasta, Kentaurin tähdistön suunnalla.


title: HD 102117 b

text: Planeetta kiertää emotähteään 0,1532 AU:n etäisyydellä, ja sen kiertoaika on noin 21 päivää. Planeetan massa vastaa noin 0,172 Jupiterin massaa. Planeetta on todennäköisesti kaasujättiläinen.


title: HD 195019 b

text: HD 195019 b on eksoplaneetta, joka löydettiin vuonna 1998. Se kiertää keltaista G-tyypin pääsarjan tähteä ja kaksoistähteä HD 195019 noin 122 valovuoden päässä Maasta, Delfiinin tähdistön suunnalla.


title: HD 195019 b

text: Planeetta kiertää emotähteään 0,1388 AU:n etäisyydellä, ja sen kiertoaika on noin 18 päivää. Planeetan massa vastaa noin 3,7 Jupiterin massaa. Planeetta on todennäköisesti kaasujättiläinen.


title: HD 83443 b

text: HD 83443 b on eksoplaneetta, joka löydettiin 15. huhtikuuta 2000. Se kiertää oranssia K-tyypin pääsarjan tähteä HD 83443 noin 142 valovuoden päässä Maasta, Purjeen tähdistön suunnalla.


title: HD 83443 b

text: Planeetta kiertää emotähteään 0,0406 AU:n etäisyydellä, ja sen kiertoaika on noin 3 päivää. Planeetan massa vastaa noin 0,4 Jupiterin massaa. Se on siis emotähteään lähellä oleva kuuma jupiter.


title: Epsilon Tauri b

text: Epsilon Tauri b on eksoplaneetta, joka löydettiin 7. helmikuuta 2007. Se kiertää oranssia jättiläistähteä Epsilon Tauri noin 147 valovuoden päässä Maasta, Härän tähdistön suunnalla.


title: Epsilon Tauri b

text: Planeetta kiertää emotähteään 1,93 AU:n etäisyydellä, ja sen kiertoaika on noin 1,63 päivää. Planeetan massa vastaa noin 7,6 Jupiterin massaa. Planeetta on todennäköisesti kaasujättiläinen.


title: Juho Someri

text: Juho Alfred Someri (sukunimi vuoteen 1901 "Ärlund"; 8. huhtikuuta 1875 Rymättylä – 29. elokuuta 1952 Helsinki) oli suomalainen matematiikan opettaja ja tilintarkastaja.


title: Juho Someri

text: Somerin vanhemmat olivat perämies Johan Adolf Ärlund ja Johanna Kristina Vigren. Hän pääsi ylioppilaaksi 1894 Turun lyseosta ja valmistui filosofian kandidaatiksi 1901.


title: Juho Someri

text: Someri toimi Haminan suomalaisen yhteiskoulun matemaattisten aineiden opettajana 1898–1908, Kuopion kauppakoulun johtajana ja kirjanpidon ja laskennon opettajana 1908–1910 sekä Helsingin kauppiaiden kauppakoulun kirjanpidon ja laskennon opettajana 1910–1921. Hän oli senaatin elintarviketoimituskunnan, elintarvikeministeriön ja valtion viljakonttorin tiliosaston johtajana 1918–1925 ja toimi tilintarkastajana vuodesta 1913. Someri perusti vuonna 1926 yhdessä Edvin Sederholmin ja K. A. Wideniuksen kanssa nimellä "Widenius, Sederholm & Someri" nykyisen KPMG -tilintarkastusyhtiön.


title: Juho Someri

text: Someri kirjoitti yhdessä K. O. Winterin kanssa kauppalaskennon oppikirjan josta otettiin 11 painosta vuosien 1917–1952 välillä.


title: Juho Someri

text: Juho Someri oli naimisissa 1901–1936 Aina Hanneliuksen, o.s. Hannikainen, (k. 1936) kanssa.


title: Henley Business School

text: Henley Business School on Englannin Greenlandsissä sijaitseva, brittiläiseen Readingin yliopistoon kuuluva kauppatieteellinen oppilaitos, joka on perustettu 1945. Se on yksi maailman monialaisimmista kauppatieteellistä opetusta tarjoavista korkeakouluista ja kolmanneksi suurin MBA-kouluttaja.


title: Henley Business School

text: Henley Business School on yksi maailman 57 oppilaitoksista, jolla on kaikki kolme kauppatieteellisille oppilaitoksille myönnettävää laatuakkreditointia. Kolmoisakkreditointiin kuuluvat AMBA-, EQUIS- (European Quality Improvement System) ja AACSB- (Association to Advance Collegiate Schools of Business) -hyväksynnät. Henley Business School on sijoittunut hyvin muun muassa The Economist- ja Financial Times -lehtien laatuarvosteluissa.


title: Henley Business School

text: Henley Business Schoolilla on valikoimassa 30 erilaista tutkintoa, ja se on tunnettu laajasta MBA-ohjelmien valikoimasta. Yksi ohjelmista on Flexible Executive MBA, jota toteutetaan 10 eri maassa. Opiskelijoita on yli 7 000 yli 140 maassa; osa opiskelee pääkampuksilla Englannissa, osa muualla maailmassa. Kansainvälisen alumniverkoston laajuus on yli 35 000 valmistunutta.


title: Henley Business School

text: Opiskelu suoritetaan kokonaan englanniksi.


title: Henley Business School

text: Henleyn MBA- ja EMBA-tutkinnot kuuluvat Iso-Britannian viralliseen tutkintojärjestelmään, jossa tutkinto vastaa yliopistossa suoritettavaa korkeakoulututkintoa. Henleyn tutkinto on KHO:n päätöksen (11.5.2017) perusteella normaalin yliopistokoulutuksen tavoin arvonlisäverotonta. Tässä on selkeä ero verrattuna siihen MBA-koulutukseen, jota suomalaiset yliopistot antavat täydennyskoulutuksensa puitteissa. Suomalainen MBA-koulutus luokitellaan lisäopinnoiksi korkeakoulututkinnon sijaan ja tällainen koulutus on arvonlisäverollista kauppaa.


title: Henley Business School

text: Koska Henleyn tutkinto on ylempi korkeakoulututkinto, tarjoaa se mahdollisuuden hakea tohtoriohjelmaan niin Iso-Britanniassa, kuin esimerkiksi Aalto-yliopistossa (kauppatieteen tohtori).


title: Henley Business School

text:
Henleyn Full-time MBA -ohjelma sijoittui The Economist -lehden vuoden 2012 kansainvälisessä rankingissä sijalle 42..
Lehti arvioi koulun antaman verkostoitumispotentiaalin ja opiskelijoiden laadun parhaaksi maailmassa.
Executive MBA -ohjelman kansainvälinen sijoitus Financial Times -lehden arvioinnissa vuodelta 2012 on 53. sija.


title: Henley Business School

text: Vuonna 1991 Henleylle myönnettiin Royal charter merkiksi opetuksen laadusta. Vuonna 2006 Henleylle myönnettiin Queen's Award for Enterprise koulun kansainvälisestä toiminnasta.


title: Henley Business School

text: Henley Business School on toiminut Suomessa vuodesta 1986, ja toimisto sijaitsee Helsingin keskustassa. Suomen tarjontaan kuuluvat työn ohessa opiskeltava Flexible Executive MBA sekä räätälöidyt liikkeenjohdon koulutukset. Ohjelmat on suunnattu pääosin kokeneille johtajille ja työelämässä pitkään mukana olleille yrityskoosta tai yrityksen toimialasta riippumatta. Oppilaiden keski-ikä Suomen ohjelmissa on MBA-infotilaisuuksien mukaan noin 38 vuotta. Flexible Executive MBA -ohjelma alkaa kaksi kertaa vuodessa ja siihen voi hakea ympäri vuoden.


title: Henley Business School

text: Henley Suomi palvelee myös Venäjän ja Baltian markkinoita.


title: Peter Brignall

text: Peter Malcolm Brignall (s. 5. heinäkuuta 1953 Whetstone) on brittiläinen roomalaiskatolinen piispa. Hänet vihki diakoniksi walesiläiseen Menevian hiippakuntaan Victor Guazzelli kesäkuussa 1977 ja papiksi Langton Douglas Fox 18. helmikuuta 1978. Brignall inkardinoitiin 12. helmikuuta 1987 Wrexhamin hiippakuntaan (Wales) ja nimitettiin 27. kesäkuuta 2012 sen johtoon. Piispaksi vihkiminen seurasi 12. syyskuuta. Pääkonsekraattorina toimi Edwin Regan, jota avustivat Antonio Mennini ja Patrick O'Donoghue.


title: Langton Douglas Fox

text: Langton Douglas Fox (21. helmikuuta 1917 Golders Green – 26. heinäkuuta 1997) oli brittiläinen roomalaiskatolinen piispa. Hänet vihki papiksi Peter Emmanuel Amigo 30. toukokuuta 1942, ja hänet nimitettiin walesilaisen Menevian hiippakunnan vihkipiispaksi sekä Mauran titulaaripiispaksi 18. lokakuuta 1965. Piispaksi vihkiminen seurasi 16. joulukuuta. Pääkonsekraattorina toimi John Edward Petit, jota avustivat Cyril Conrad Cowderoy ja Thomas Holland.


title: Langton Douglas Fox

text: Fox sai 16. kesäkuuta 1972 nimityksen Menevian piispaksi, jona hän toimi, kunnes erosi tehtävistään 5. helmikuuta 1981. Hän osallistui Vatikaanin toisen kirkolliskokouksen neljänteen istuntoon.


title: Thomas Matthew Burns

text: Thomas Matthew Burns (s. 3. kesäkuuta 1944 Belfast) on brittiläinen roomalaiskatolinen piispa. Hänet vihittiin Societas Mariaen papiksi 16. joulukuuta 1971 ja nimitettiin Britannian sotilaspiispaksi 24. toukokuuta 2002. Piispaksi vihkiminen seurasi 18. kesäkuuta. Pääkonsekraattorina toimi Cormac Murphy-O’Connor, jota avustivat Francis Joseph Walmsley ja Patrick Altham Kelly.


title: Thomas Matthew Burns

text: Burns sai 16. lokakuuta 2008 nimityksen walesilaisen Menevian hiippakunnan johtoon, ja hänet asetettiin uuteen virkaansa 1. joulukuuta.


title: Estatsolaami

text: Estatsolaami (kauppanimillä ProSom, Eurodin) on bentsodiatsepiinijohdannainen lääkeaine jonka on kehittänyt lääkeyhtiö Upjohn 1970-luvulla. Estatsolaami on keskinopeasti vaikuttava oraalisesti annosteltava unilääke.


title: Estatsolaami

text: Estatsolaamia määrätään tyypillisesti tilapäiseen unettomuuteen. Se on tehokas lääke joka nopeuttaa uneen pääsyä ja estää myös heräämistä kesken unen.


title: Mikko Virtanen (näyttelijä)

text: Mikko Virtanen (s. 13. lokakuuta 1983 Hampuri) on suomalainen näyttelijä. Hän on näytellyt muun muassa Kokkolan kaupunginteatterissa vuodesta 2012.


title: Mikko Virtanen (näyttelijä)

text: Virtanen on koulutukseltaan teatteritaiteen maisteri. Virtanen aloitti näyttelemisen Hämeenlinnan Miniteatterissa vuonna 2000, jolloin hän oli mukana "Ronja ryövärintyttäressä". Teatterikorkeakouluun Virtanen pääsi vuonna 2007 ja valmistui sieltä vuonna 2012. Päästyään teatterikorkeakouluun Virtanen jätti kesken opintonsa Keski-Pohjanmaan ammattikorkeakoulussa, jossa hän opiskeli teatteri-ilmaisun ohjaamista. Syksyllä 2012 Virtanen aloitti kiinnitettynä näyttelijänä Kokkolan kaupunginteatterissa.


title: Mikko Virtanen (näyttelijä)

text: Virtasen ensimmäinen merkittävä elokuvarooli oli Kauko Röyhkän samannimiseen kirjaan perustuvassa "Miss Farkku-Suomi -elokuvassa", jossa Virtanen näytteli Kai Partasta. Ennen Kokkolan kaupunginteatteria Virtanen on näytellyt Teatterikorkeakoulun kouluprojektien lisäksi Hämeenlinnan kesäteatterissa, Suomenlinnan kesäteatterissa, Teatteri Jurkassa, Ryhmäteatterissa ja Teatteri Vanhassa Jukossa. Ensiesiintymisensä televisiossa Virtanen teki vuonna 2003 Auli Mantilan ohjaamassa TV-sarjassa "Täysin työkykyinen". Virtanen näytteli myös vuonna 2012 Yle TV1:llä nähdyssä "Elämää suurempaa" -TV-sarjassa, jonka ohjasi Matti Kinnunen. Virtanen on näytellyt myös Gina-yhtyeen ”Nasty Ho!” -musiikkivideolla.


title: Mikko Virtanen (näyttelijä)

text: Virtanen on naimisissa näyttelijä Essi Hellénin kanssa.


title: Mikko Virtanen (näyttelijä)

text: Virtanen on toiselta koulutukseltaan urheiluhieroja, mutta ei toimi hierojan ammatissa aktiivisesti. Nuorempana jääkiekkoa ja jalkapalloa pelannut Virtanen on intohimoinen urheilu- ja ennen kaikkea jääkiekkomies. Jääkiekossa Virtanen on Hämeenlinnan Pallokerhon kannattaja ja Hämeenlinnan Pallokerhon entinen junioripelaaja. Nykyisin Virtanen pelaa vapaa-ajallaan jääkiekkoa Raittius- ja urheiluseura Zoomissa.


title: Mikko Virtanen (näyttelijä)

text: Myös Virtasen pikkuveli Markus Virtanen on näyttelijä.


title: Hampaiden valkaisu

text: Hampaiden valkaisu tarkoittaa hampaiden värin vaalentamista kemiallisin tai mekaanisin keinoin tai käyttäen värjäytymiä hajoittavia entsyymejä. Syitä hampaiden tummuuteen ja värjäytymiseen ovat perintötekijät ja ikääntyminen sekä hampaita värjäävät aineet kuten tupakka, kahvi, tee, jotkin virvoitusjuomat tai liiallinen fluori. Valkaisumenetelmiä ovat valkaiseva hammastahna, valkaisugeeli, valkaisuliuskat ja valkaisukynät.


title: Hampaiden valkaisu

text: Valkaisutahnat toimivat ainoastaan pinnallisiin värjäytymiin eikä tahnoilla ei voi muuttaa hampaan perusväriä. Vaikutus perustuu pyrofosfaatteihin tai niiden sukulaisaineisiin. Valkaisevat hammastahnat eivät sovellu lapsille, joilla on vastapuhjenneita hampaita, sillä tehoaine häiritsee hampaan mineralisaatiota. Hampaiden mineraalisaatio jatkuu useita kuukausia hampaan puhkeamisen jälkeen. Joissain tahnoissa käytetään papaiinia. Se on valkuaisaineita pilkkova entsyymi, jolla voidaan tehostaa pinnallisten värjäytymien poistumista. Jotkut voivat allergisoitua papaiinille, mutta entsyymi ei normaalisti ole haitallinen terveelle ienkudokselle.


title: Hampaiden valkaisu

text: Geelipohjainen hampaiden valkaisu voidaan tehdä joko hammasteknikon, -hoitajan tai -lääkärin vastaanotolla tai kotona. Jotta saadaan paras lopputulos, ennen valkaisuaineen käyttöä tulee mahdolliset reiät hampaissa paikata, korjata lohjenneet paikat sekä poistaa hammaskivi.


title: Hampaiden valkaisu

text: Valkaisugeelien vaikuttavana aineena on yleensä karbamidiperoksidi. Geeli on pH:ltaan neutraali, ja se voi sisältää myös ksylitolia ja kaliumfluoridia, jotka vähentävät eräiden valkaisuaineiden aiheuttamaa hampaiden vihlomista valkaisun jälkeen. Geeli valkaisee vain elävää hammasta eli hampaiden paikat eivät vaalene. Valkaisua jatketaan viikon parin verran; näkyvin vaaleneminen saavutetaan valkaisun alkuvaiheessa. Valkaisutuloksen säilyttäminen edellyttää hampaita värjäävien ruokien ja juomien välttämistä tai valkaisun ajoittaista uusimista, sillä valkaisun jälkeen hampaiden tummuminen on normaalia.


title: Loksapiini

text: Loksapiini (kauppanimilla Loxapac, Loxitane) on tyypillinen antipsykootti, jota käytetään yleensä skitsofrenian hoitoon. Se kuuluu dibentsoksapiiniryhmään, ja on rakenteellisesti sukua klotsapiinille, joka kuuluu myös samaan ryhmään.


title: Loksapiini

text: Vaikka loksapiini kuuluu tyypillisiin antipsykootteihin, useat tutkijat ovat väittäneet sen vaikuttavan kuten epätyypilliset antipsykootit.


title: Loksapiini

text: Loksapiini metaboloituu ruumiissa amoksapiiniksi, joka on tetrasyklinen masennuslääke.


title: Khemed

text: Khemed on belgialaisen sarjakuvataiteilija Hergén piirtämissä ja käsikirjoittamissa Tintti-sarjakuvissa esiintyvä kuvitteellinen Punaisenmeren rannikolla sijaitseva arabivaltio.


title: Khemed

text: Khemed esiintyy albumeissa "Mustan kullan maa" ja "Seikkailu Punaisella merellä". Ja siihen viitataan lyhyesti myös albumissa "Tintti kuun kamaralla".


title: Cyril Conrad Cowderoy

text: Cyril Conrad Cowderoy (5. toukokuuta 1905 Sidcup – 10. lokakuuta 1976) oli brittiläinen roomalaiskatolinen arkkipiispa. Hänet vihittiin papiksi Southwarkin hiippakuntaan 30. toukokuuta 1931 ja nimitettiin sen johtoon 12. joulukuuta 1994. Piispaksi vihkiminen seurasi 21. joulukuuta. Pääkonsekraattorina toimi Bernard William Griffin, jota avustivat Neil Farren ja George Andrew Beck.


title: Cyril Conrad Cowderoy

text: Southwarkista tuli 28. toukokuuta 1965 arkkihiippakunta, ja Cowderoy jatkoi sen johtamista arkkipiispana, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.


title: Ralph Heskett

text: Ralph Heskett (s. 3. maaliskuuta 1953 Sunderland, Englanti) on brittiläinen roomalaiskatolinen piispa. Hän liittyi redemptoristeihin 28. elokuuta 1971 ja sai pappisvihkimyksensä 10. heinäkuuta 1976. Hänet nimitettiin Gibraltarin hiippakunnan johtoon 18. maaliskuuta 2010, ja piispaksi vihkiminen seurasi 10. heinäkuuta. Pääkonsekraattorina toimi Michael George Bowen, jota avustivat Charles Caruana ja Thomas Matthew Burns.


title: John Edward Petit

text: John Edward Petit (22. kesäkuuta 1895 Lontoo – 2. kesäkuuta 1973) oli brittiläinen roomalaiskatolinen piispa. Hänet vihittiin papiksi 9. toukokuuta 1918 ja nimitettiin walesilaisen Menevian hiippakunnan johtoon 8. helmikuuta 1947. Piispaksi vihkiminen seurasi 25. maaliskuuta. Pääkonsekraattorina toimi William Godfrey, jota avustivat Michael Joseph McGrath ja Edward Ellis.


title: John Edward Petit

text: Petit osallistui Vatikaanin toiseen kirkolliskokoukseen. Hän jäi eläkkeelle 16. kesäkuuta 1972.


title: Vuojoki Gods

text: Vuojoki Gods Ab oli vuosina 1908–1915 Raumalla ja Eurajoella toiminut puunjalostusta harjoittanut yhtiö. Sen vuonna 1911 perustama höyrysaha loi pohjan Rauman nykyiselle puunjalostusteollisuudelle.


title: Vuojoki Gods

text: Vuojoki Gods sai alkunsa Eurajoella sijaitsevan Vuojoen kartanon isännän Axel Björkenheimin kuoltua vuonna 1907. Hän oli jo muutamia vuosia etsinyt kartanolle ostajaa ja Björkenheimin kuoleman jälkeisenä vuonna kartanon alustalaiset ehdottivat valtiolle sen ostamista ja jakamista pientiloiksi. Senaatti ei kuitenkaan suostunut tähän, vaan kartanosta muodostettiin osakeyhtiö Vuojoki Gods Ab, jonka johtoon tuli Axel Björkenheimin poika John Axel Magnus.


title: Vuojoki Gods

text: Vuonna 1911 uusiksi omistajiksi tulivat eri puolilla Suomea useita teollisuuslaitoksia omistaneet liikemiehet H. G. ja K. A. Paloheimo sekä siirtolaisena Amerikassa vaurastunut tilanomistaja Nestor Toivonen. Yhtiö alkoi hyödyntää kartanon omistamia metsiä perustamalla Rauman Sampaanalan kaupunginosaan höyrysahan, joka aloitti toimintansa syyskuussa 1912. Työntekijöitä sahalla oli aluksi noin 130. Vuojoen kartanolla oli Eurajoen Tokinmaassa omistuksessaan yli 8 000 hehtaarin metsäalue, jossa aloitettiin laajamittaiset hakkuut. Puun kuljettamiseksi Rauman sahalle rakennettiin Tokinmaasta Verkkokarin satamaan noin 23 kilometrin pituinen kapearaiteinen metsärautatie, Vuojoen metsärata.


title: Vuojoki Gods

text: Muutaman vuoden kuluttua kartanon metsiä ei enää kuitenkaan pystytty hakkaamaan kartanon arvon romahtamatta, joten yhtiön johto päätti eriyttää kartanon ja sahan toisistaan. Vuonna 1915 Vuojoki Gods siirtyi Pohjoismaiden Yhdyspankin omistukseen jatkaen toimintaansa Oy Rauma Wood Ltd -nimisenä. Uusi yhtiö perusti höyrysahan yhteyteen vuonna 1920 vieläkin toiminnassa olevan Rauman paperitehtaan. Rauma Wood jatkoi myöhemmin nimillä Rauma Oy (1938) ja Rauma-Raahe Oy (1942), joka puolestaan sulautui vuonna 1952 Repola-Viipuri Oy:n ja Lahti Oy:n kanssa muodostaen Rauma-Repolan.


title: Samantha Fox (albumi)

text: Samantha Fox on Samantha Foxin toinen studioalbumi vuodelta 1987. Se sisältää hitit "Nothing's Gonna Stop Me Now" sekä "I Surrender (To the Spirit of the Night)". Mukana on myös cover Rolling Stonesin kappaleesta "(I Can't Get No) Satisfaction".


title: Samantha Fox (albumi)

text: CD julkaisun bonuskappaleet


title: Michael Joseph McGrath

text: Michael Joseph McGrath (24. maaliskuuta 1882 Kilkenny – 28. helmikuuta 1961) oli brittiläinen roomalaiskatolinen arkkipiispa. Hänet vihittiin papiksi 12. heinäkuuta 1908 ja nimitettiin Menevian hiippakunnan johtoon 10. elokuuta 1935. Piispaksi vihkiminen seuerasi 24. syyskuuta. Pääkonsekraattorina toimi Francis Edward Joseph Mostyn, jota avustivat William Lee ja Ambrose James Moriarty.


title: Michael Joseph McGrath

text: McGrath sai 20. huhtikuuta 1940 nimityksen Cardiffin arkkipiispaksi, jona hän toimi, kunnes kuoli 78-vuotiaana virassa.


title: Daniel Joseph Hannon

text: Daniel Joseph Hannon (12. kesäkuuta 1884 Rotherham – 26. huhtikuuta 1946) oli brittiläinen roomalaiskatolinen piispa. Hänet vihittiin papiksi 22. syyskuuta 1907 ja nimitettiin walesilaisen Menevian hiippakunnan johtoon 15. maaliskuuta 1941. Piispaksi vihkiminen seurasi 1. toukokuuta. Pääkonsekraattorina toimi William Godfrey, jota avustivat Michael Joseph McGrath ja Thomas Edward Flynn. Hannon kuoli 61-vuotiaana virassa.


title: William Eric Grasar

text: William Eric Grasar (18. toukokuuta 1913 Scunthorpe – 28. joulukuuta 1982) oli brittiläinen roomalaiskatolinen piispa. Hänet vihittiin papiksi 18. joulukuuta 1937 ja nimitettiin Shrewsburyn hiippakunnan johtoon 26. huhtikuuta 1962. Piispaksi vihkiminen seurasi 27. kesäkuuta. Pääkonsekraattorina toimi Francis Joseph Grimshaw, jota avustivat John Aloysius Murphy ja Edward Ellis.


title: William Eric Grasar

text: Grasar erosi tehtävistään Shrewsburyn piispana 20. maaliskuuta 1980. Hän osallistui Vatikaanin toiseen kirkolliskokoukseen.


title: Dizengoff Centerin itsemurhaisku

text: Dizengoff Centerin itsemurhaisku 4. maaliskuuta 1996 oli Hamasin terroriteko Dizengoff Center -ostoskeskuksen ulkopuolella Tel Avivissa Israelissa. Ostoskeskus oli poikkeuksellisen täynnä Purim-juhlan aattona. Isku oli parin viikon sisällä neljäs itsemurhahyökkäys, jotka aiheuttivat yhteensä 61 kuolonuhria.


title: Dizengoff Centerin itsemurhaisku

text: Pian räjähdyksen jälkeen nimetön henkilö soitti israelilaiselle radioasemalle ja ilmoitti pommittajan olleen Ramallahista kotoisin ollut Abdel-Rahim Ishaq, jolla oli yhteyksiä Hamasiin.


title: Henry Hobson

text: Henry Wise Hobson (1891/2 – 10. helmikuuta 1983 Cincinnati) oli yhdysvaltalainen episkopaalikirkon piispa. Hän toimi Southern Ohion hiippakunnan johtajana 29 vuoden ajan, kunnes jäi eläkkeelle 1959.


title: Henry Hobson

text: Hobson valmistui Yalen yliopistosta ja oli ensimmäisen maailmansodan haavoittunut veteraani, jolle myönnettiin Distinguished Service Cross. Hän valmistui Episcopal Divinity Schoolista Massachusettsin Cambridgessa vuonna 1920. Hän muutti Cincinnatiin vuonna 1930. Hänellä oli vaimo, poika ja kaksi tytärtä.


title: Henry Hobson

text: Tullessaan konsekroiduksi 38-vuotiaana Hobson oli maan nuorin episkopaalipiispa. Kuollessaan 91-vuotiaana hän oli episkopaalikirkon vanhin piispa. Hobson oli pitkälti vastuussa Forward Movement Publicationsin perustamisesta.


title: Juan Vargas Aruquipa

text: Juan Vargas Aruquipa (s. 8. maaliskuuta 1947 Achacachi) on bolivialainen roomalaiskatolinen piispa. Hänet vihittiin papiksi 20. heinäkuuta 1980 ja nimitettiin Coroicon hiippakunnan vihkipiispaksi sekä Bitan titulaaripiispaksi 15. tammikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Tomás Roberto Patricio Manning, jota avustivat Edmundo Luis Flavio Abastoflor Montero ja Adhemar Esquivel Kohenque.


title: Juan Vargas Aruquipa

text: Vargas Aruquipa sai 20. elokuuta 1997 nimityksen Coroicon piispaksi.


title: Provencenajokoira

text: Provencenajokoira ("Briquet de Provence") on ranskalainen koirarotu. Sillä ei ole FCI:n antamaa kansainvälistä tunnustusta, mutta Ranskan Kennelliitto Société Centrale Canine on hyväksynyt sen virallisesti ranskalaiseksi roduksi. Täten se saa osallistua Ranskassa järjestettyihin kansallisiin näyttelyihin.


title: Provencenajokoira

text: Karvapeite on pääväriltään aina punainen, ja siitä on kolme eri vaihtoehtoa: a) yksivärinen punainen, b) punainen, jolla on musta satula, c) punainen, jolla on mustat karvankärjet (riistanvärinen). Rotumääritelmän mukaan säkäkorkeus on uroksilla 50-55 cm ja nartuilla 44-50 cm. Molemmilla sukupuolilla sallitaan 2 cm vaihtelu suuntaan tai toiseen.


title: Provencenajokoira

text: Provencenajokoira on tottelevainen, lempeä ja omistajaansa kiintynyt. Se on myös tehokas, tasapainoinen, rohkea ja kestävä työkoira. Se metsästää kettua, jänistä ja suurriistaa. Monipuolisena ajokoirana se voi työskentellä joko yksin, pareittain tai laumassa. Työssään se on nopea ja eloisa, minkä vuoksi se soveltuu työskentelemään vaikeassakin maastossa. Se tulee yleensä hyvin toimeen muiden koirien kanssa.


title: Provencenajokoira

text: Rotu on kotoisin Välimereltä, tarkemmin sanoen Kaakkois-Ranskasta. Sitä on käytetty Provencen alueella jo kauan villisian ja jäniksen metsästykseen, ja 1900-luvun alkupuolella se oli erittäin laajalle levinnyt. Tästä huolimatta ensimmäinen rotumääritelmä on vasta vuodelta 1934, jolloin eläinlääkäri Heuillet kirjoitti teoksensa "Tous les Chiens". Pari vuotta myöhemmin oli jo käynnissä rodun viralliseen tunnustustamiseen Ranskan Kennelliitossa vaadittava prosessi, minkä vuoksi näyttelytuomari ja kolumnisti R. Kermadec arvosteli kolme yksilöä Marseillessa. Ensimmäinen virallistamisprosessi kuitenkin keskeytyi, minkä uskotaan johtuneen Toisesta maailmansodasta. Burnand mainitsi provencenajokoiran "La Chasse" -julkaisussa vielä vuonna 1967 lainatessaan Heuillet'n edellä mainittua kirjaa, mutta pian sen jälkeen se kuoli sukupuuttoon.


title: Provencenajokoira

text: 1980-luvulla Jacques Bolla aloitti rodun elvyttämisen, mutta vaikka hänen jalostuslinjansa lisäsivät koirien määrää hetkellisesti, yksi mies ei riittänyt pelastamaan koko rodun tulevaisuutta. Metsästyspiireissä tehdyt laskennat paljastivatkin pian kannan olevan yhä hälyttävän pieni. Ranskan Kennelliiton asiantuntijat alkoivat tutkia rodun tilannetta, ja sen pelastamisesta kiinnostuttiin viimein laajemmassa mittakaavassa. Vuonna 2003 perustettiin virallinen rotujärjestö "Club du Briquet de Provence" ja vuonna 2008 Ranskan Kennelliitto hyväksyi rodun. Bolla oli itse mukana kirjoittamassa virallista rotumääritelmää.


title: Provencenajokoira

text: Sana "briquet" tarkoittaa sananmukaisesti pientä ajokoiraa ja se mainittiin ranskalaisessa kirjallisuudessa ensimmäisen kerran 1440-luvulla. Myös kreivi Jean-Emmanuel Le Couteulx de Canteleu mainitsi sanan vuonna 1890 kirjassaan "Manuel de Vénerie française" kuvaamaan erilaisia pieniä ajokoiria. Nykyisin sitä käytetään kuitenkin kuvaamaan lähinnä keskikokoisia rotuja, kun taas pienten ajokoirien nimien edessä on useimmiten "petit". Täten rodun alkuperäinen nimi "briquet de Provence" tarkoittaa sanasta sanaan käännettynä "keskikokoista ajokoiraa Provencesta". "Briquet" on myös chien d’artoisin toinen nimitys, minkä lisäksi se esiintyy briquet griffon vendéenin nimessä erotuksena suurempaan muunnokseen grand griffon vendéeniin.


title: Edmundo Luis Flavio Abastoflor Montero

text: Edmundo Luis Flavio Abastoflor Montero (s. 15. joulukuuta 1943 Sucre) on bolivialainen roomalaiskatolinen arkkipiispa. Hänet vihittiin papiksi 10. kesäkuuta 1967 ja nimitettiin Potosín hiippakunnan johtoon 6. lokakuuta 1984. Piispaksi vihkiminen seurasi 13. huhtikuuta 1985. Pääkonsekraattorina toimi José Clemente Maurer, jota avustivat Luis Aníbal Rodríguez Pardo ja René Fernández Apaza.


title: Edmundo Luis Flavio Abastoflor Montero

text: Abastoflor Montero sai 31. heinäkuuta 1996 nimityksen La Pazin arkkipiispaksi.


title: Thomas Edward Flynn

text: Thomas Edward Flynn (6. tammikuuta 1880 Portsmouth – 4. marraskuuta 1961) oli brittiläinen roomalaiskatolinen piispa. Hänet vihittiin papiksi 13. kesäkuuta 1908 ja nimitettiin Lancasterin hiippakunnan johtoon 12. kesäkuuta 1939. Piispaksi vihkiminen seurasi 24. heinäkuuta. Pääkonsekraattorina toimi William Godfrey, jota avustivat Edward Myers ja Joseph McCormack.


title: Thomas Edward Flynn

text: Flynn kuoli 81-vuotiaana virassa.


title: Kolleginen päätöksentekotapa

text: Kolleginen päätöksentekotapa eli kolleginen käsittelytapa eli kollegiaalijärjestelmä tarkoittaa menettelyä, jossa päätökset tehdään toimielimen jäsenten äänestyslausuntojen perusteella. Tätä päätöksentekotapaa käytetään Suomessa tuomioistuimissa ja virastoissa silloin, kun päätöksen asiassa tekee monijäseninen toimielin.


title: Kolleginen päätöksentekotapa

text: Muita päätöksentekotapoja ovat "toimisto- eli päällikköjärjestelmä", jossa viraston päällikkö tai alempaa yksikköä johtava virkamies ratkaisee asian yksinään, ja "parlamentaarinen käsittelytapa", joka on käytössä jäsenluvultaan suurissa kollegioissa kuten esimerkiksi kunnanvaltuustossa.


title: Kolleginen päätöksentekotapa

text: Kolleginen käsittely tai äänestys on pääsääntöinen menettelytapa valtion monijäsenisissä toimielimissä.


title: Kolleginen päätöksentekotapa

text: Kollegiselle käsittelylle ovat tyypillisiä seuraavat seikat:


title: Kolleginen päätöksentekotapa

text: Kun päätöksestä äänestetään, ensin antaa lausuntonsa kollegion jäsenenä virkaiältään nuorin ja sitten muut jäsenet, viimeisenä puheenjohtaja. Jäsen ei voi pidättäytyä äänestämästä vaan hänen on pakko lausua mielipiteensä. Asiasta äänestetään yhdellä kertaa eikä erikseen eri vaihtoehtojen välillä, mutta laaja asiakokonaisuus voidaan kuitenkin jakaa osiin, kun tämä on tarkoituksenmukaista. Ensin äänestetään menettelyoikeudellisista seikoista silloin kun menettelytavasta on erimielisyyttä, ja vasta tämän jälkeen käsitellään pääasia.


title: Kolleginen päätöksentekotapa

text: Äänestyksen lopputulokseksi tuleva enemmistön kanta voi olla joko esittelijän ehdotuksen mukainen, jolloin päätösehdotus hyväksytään, tai jonkun jäsenen äänestyslausunnossaan esittämän kannan mukainen, mikä käytännössä tarkoittaa ehdotuksen hylkäämistä osittain tai kokonaan. Äänet voivat myös hajaantua siten, että lopputuloksen toteaminen ei ole selvää. Tällöin lasketaan ensin yhteen ne äänet, jotka samasta perusteesta päätyvät samaan lopputulokseen. Näin laskettu ja tarvittaessa yhteen sovittamalla saatu enemmistön kanta on kollegion päätös.


title: Kolleginen päätöksentekotapa

text: Jos äänet menevät tasan, puheenjohtajan kanta ratkaisee useimmissa asioissa. Joissakin erikseen säädetyissä tilanteissa päätökseksi tulee kuitenkin asianomaiselle lievempi kanta, eli äänten mennessä tasan päätöksen kohteelle edullisempi kanta tulee kollegion päätökseksi. Mikäli päätöksen lopputuloksesta ollaan kaikesta huolimatta objektiivisin perustein eri mieltä, kollegion on vielä erikseen äänestettävä päätöksen lopullisesta sisällöstä.


title: Kolleginen päätöksentekotapa

text: Korkeimmassa oikeudessa, hovioikeudessa ja käräjäoikeuden monijäsenisessä kokoonpanossa ratkaisut tehdään kollegiaalisesti siten, että päätökseksi tulee jäsenten yksimielinen päätös tai äänestyksen lopputulos, jonka määräämiseen on erilaiset säännöt riita- ja rikosasioissa.


title: Kolleginen päätöksentekotapa

text: Tuomioistuin tekee ratkaisunsa päätösneuvottelussa. Jos tuomioistuimen jäsenet eivät neuvottelussa pääse ratkaisusta yksimielisyyteen, on suoritettava äänestys.


title: Kolleginen päätöksentekotapa

text: Äänestys suoritetaan käännetyssä virkaikäjärjestyksessä siten, että ensin lausuu mielipiteensä tuomioistuimen nuorin jäsen ja viimeiseksi puheenjohtaja. Jos tuomioistuimen jäsen esittelee asian, hänen on kuitenkin ensin sanottava mielipiteensä. Jos käräjäoikeudessa on lautamiehiä, nämä lausuvat mielipiteensä viimeiseksi.


title: Kolleginen päätöksentekotapa

text: Äänestyksessä esitetty mielipide on perusteltava. Poikkeuksena perusteluvelvollisuudesta on tilanne, jossa jäsen yhtyy aikaisemmin esitettyyn mielipiteeseen. Tällöin jäsenen on perusteltava mielipiteensä vain, jos perustelut poikkeavat aikaisemmin esitetystä. Asianomainen voi kuitenkin esittää myös lisäperusteluja mielipiteensä tueksi.


title: Kolleginen päätöksentekotapa

text: Jos syntyy erimielisyyttä itse äänestyksen toimittamistavasta tai lopputuloksesta, siitä on äänestettävä erikseen.


title: Kolleginen päätöksentekotapa

text: Jos riita-asiassa on esitetty useita vaatimuksia, jokaisesta vaatimuksesta on äänestettävä erikseen. Tuomioistuimen jäsenen on esitettävä mielipiteensä jokaisesta ratkaistavasta kysymyksestä.


title: Kolleginen päätöksentekotapa

text: Äänestyksessä voittaa mielipide, jota jäsenten enemmistö on kannattanut. Äänten mennessä tasan voittaa mielipide, jota puheenjohtaja on kannattanut.


title: Kolleginen päätöksentekotapa

text: Äänestämisessä nimenomaisesti rikosasioissa säädetään "lain oikeudenkäynnistä rikosasioissa" 10. luvussa. Tässä luvussa säädetään muun muassa siitä


title: Kolleginen päätöksentekotapa

text: Äänestyksessä voittaa se mielipide, jota enemmistö on kannattanut. Jos äänet menevät tasan, voittaa se mielipide, joka on vastaajalle lievempi. Toisin kuin riita-asioissa puheenjohtajan mielipide ei ratkaise äänestyksen lopputulosta.


title: Riisimaina

text: Riisimaina ("Acridotheres cristatellus") on kottaraisten heimoon kuuluva varpuslintu.


title: Riisimaina

text: Riisimainaa tavataan luonnonvaraisena Kiinassa, Laosissa, Myanmarissa, Taiwanissa ja Vietnamissa. Riisimainan on kuvattu olevan yleinen koko levinneisyysalueellaan, ja se on luokiteltu elinvoimaiseksi.


title: Gerard William Tickle

text: Gerard William Tickle (2. marraskuuta 1909 Birkenhead – 14. syyskuuta 1994) oli brittiläinen roomalaiskatolinen piispa. Hänet vihittiin papiksi Shrewsburyn hiippakuntaan 28. lokakuuta 1934 ja nimitettiin Britannian sotilaspiispaksi sekä Belan titulaaripiispaksi 12. lokakuuta 1963. Piispaksi vihkiminen seurasi 1. joulukuuta. Pääkonsekraattorina toimi William Theodore Heard, jota avustivat John Carmel Heenan ja William Eric Grasar.


title: Gerard William Tickle

text: Tickle erosi tehtävistään sotilaspiispana 24. huhtikuuta 1978. Hän osallistui Vatikaanin toiseen kirkolliskokoukseen.


title: Ambrose James Moriarty

text: Ambrose James Moriarty (9. elokuuta 1870 Stockport – 3. kesäkuuta 1949) oli brittiläinen roomalaiskatolinen piispa. Hänet vihittiin papiksi Shrewsburyn hiippakuntaan 10. maaliskuuta 1894 ja nimitettiin sen koadjuuttoripiispaksi sekä Miletopoliin titulaaripiispaksi 18. joulukuuta 1931. Piispaksi vihkiminen seurasi 28. tammikuuta 1932. Pääkonsekraattorina toimi Thomas Leighton Williams, jota avustivat John Patrick Barrett ja Hugh Singleton.


title: Ambrose James Moriarty

text: Moriartysta tuli 17. joulukuuta 1934 Shrewsburyn piispa, jona hän toimi, kunnes kuoli 78-vuotiaana virassa.


title: Toimistojärjestelmä

text: Toimistojärjestelmä eli päällikköjärjestelmä tarkoittaa päätöksentekoa, jossa viraston päällikkö tai muun hallintoelimen johtaja ratkaisee asian eli tekee päätöksen yksin.


title: Toimistojärjestelmä

text:
Toimisto- eli päällikköjärjestelmä on Suomessa käytössä muun muassa ministeriöissä ja yleisesti valtionhallinnossa. Suurimman osan valtionhallinnossa käsiteltävistä asioista päättää ministeri, viraston tai osaston päällikkö tai alempaa yksikköä johtava virkamies yksin. Päällikön apuna toimii usein johtoryhmä, joka on pelkästään asioiden valmistelu- tai neuvotteluelin eikä osallistu asian ratkaisemiseen.
Toimisto- eli päällikköjärjestelmän tyypillisiä piirteitä ovat:


title: Valerio Cleri

text: Valerio Cleri (s. 19. kesäkuuta 1981 Palestrina) on italialainen uimari, joka kilpailee avovesiuinnissa. Hänen seuransa on CS Esecrito.


title: Valerio Cleri

text: Cleri kilpaili Pekingin olympialaisissa 2008 kymmenen kilometrin matkalla ja sijoittui neljänneksi. Hän oli samalla matkalla Lontoon kisoissa 2012 seitsemästoista. Cleri voitti vuonna 25 kilometrin matkalla maailmanmestaruuden Roomassa 2009 ja sai seuraavana vuonna samalta matkalta EM-kultaa Budapestissä pidetyistä kisoista. Hän voitti vuoden 2010 avovesiuinnin MM-kilpailuissa 25 kilometriltä hopeaa ja 10 kilometrin matkalta kultaa, jonka lisäksi hän oli saman vuoden EM-kisoissa hopealla 10 kilometrin matkalla.


title: Docklandsin pommi-isku

text: Docklandsin pommi-isku oli terroriteko Lontoon Docklandsin kaupunginosassa vuonna 1996. Kuorma-autoon asetettu pommi surmasi räjähtäessään kaksi ihmistä ja aiheutti yli 150 miljoonan punnan taloudelliset vahingot. Tähän iskuun päättyi IRA:n 17 kuukautta jatkunut tulitauko.


title: Docklandsin pommi-isku

text: Pommi oli asetettu kuusikerroksisen toimistotalon pohjakerroksen autotalliin lähelle South Quayn asemaa. Sata ihmistä sai vammoja, 37 vietiin sairaalaan ja kuusi ihmistä vahingoittui vakavasti.


title: Docklandsin pommi-isku

text: Pohjoisirlantilaista autokorjaamon omistajaa syytettiin pommiauton rakentamisesta ja siten osallisuudesta iskuun, mutta hänet vapautettiin riittävien todisteiden puutteessa.


title: Adolf Tillaeus

text: Adolf Tillaeus (myös von Tillaeus ja ven. Тиллеус; 24. helmikuuta 1845 Leppävirta – 9. marraskuuta 1900 Leppävirta) oli suomalainen käsityöläinen ja kartanonomistaja, joka toimi Pietarissa keisarillisen perheen hoviräätälinä vuosina 1861-1871.


title: Adolf Tillaeus

text: Tillaeus omisti Sarkaniemen hovin kartanon Leppävirralla. Tillaeus oli myös Leppävirran pitäjänräätäli.


title: Tyyne Jauri

text: Tyyne Kaarola Jauri (o.s. Halme, 24. kesäkuuta 1888 Turku – 18. elokuuta 1957) oli suomalainen näyttelijä. Hän kuului Helsingin Kaupunginteatterin edeltäjän, Kansan Näyttämön, ensimmäiseen vakinaiseen ensembleen kuuden muun näyttelijän kanssa. Helsinkiläisnäyttämöiden ohella Jauri teki näyttelijän uraa myös Viipurissa. Lisäksi hän toimi seuranäyttämöohjaajana. Jaurin valkokangastehtävät ovat jääneet paljolti historian hämärään; hän oli mukana kuudessa näytelmäelokuvassa, joista on säilynyt vain kolme.


title: Tyyne Jauri

text: Tyyne Jaurin vanhemmat olivat teatterinjohtaja Kaarle Albert Halme ja Hulda Olivia Sundell. Jauri aloitti uransa Kaarle Halmeen kiertueella vuonna 1906. Sen jälkeen hänellä oli kiinnitys Halmeen perustamaan Kansan Näyttämöön 1907–1910; hän erottui lavalla edukseen jo alusta alkaen. Jauri muutti Helsingistä Viipuriin, missä hän näytteli Suomalaisen Maaseututeatterin riveissä vuosina 1911–1917. Palattuaan Helsinkiin hän näytteli Kansan Näyttämöllä 1917–1920, Suomen Kansallisteatterissa 1920–1923, Näyttämö Kaarle Halmeen riveissä 1924 ja Koiton Näyttämöllä 1924–1927.


title: Tyyne Jauri

text: Tyyne Jauri avioitui opetusneuvos Eino Jaurin kanssa vuonna 1910.


title: Tyyne Jauri

text: Jaurin näyttämötaiteellisia tehtäviä olivat muun muassa:


title: HD 154857 b

text: HD 154857 b on eksoplaneetta, joka löydettiin vuonna 2004. Se kiertää keltaista G-tyypin pääsarjan tähteä HD 154857 noin 223 valovuoden päässä Maasta, Alttarin tähdistön suunnalla.


title: HD 154857 b

text: Planeetta kiertää emotähteään noin 1,3 AU:n etäisyydellä, ja sen kiertoaika on noin 1,12 vuotta. Planeetan massa vastaa noin 2,2 Jupiterin massaa. Planeetta on todennäköisesti kaasujättiläinen.


title: HD 23127 b

text: HD 23127 b on eksoplaneetta, joka löydettiin 9. helmikuuta 2007. Se kiertää keltaista G-tyypin pääsarjan tähteä HD 23127 noin 291 valovuoden päässä Maasta, Verkon tähdistön suunnalla.


title: HD 23127 b

text: Planeetta kiertää emotähteään 2,4 AU:n etäisyydellä, ja sen kiertoaika on noin 3,33 vuotta. Planeetan massa vastaa noin 1,5 Jupiterin massaa. Planeetta on todennäköisesti kaasujättiläinen.


title: HD 100777 b

text: HD 100777 b on eksoplaneetta, joka löydettiin HARPS -laitteistolla 5. maaliskuuta 2007. Se kiertää oranssia K-tyypin pääsarjan tähteä HD 100777 noin 172 valovuoden päässä Maasta, Leijonan tähdistön suunnalla.


title: HD 100777 b

text: Planeetta kiertää emotähteään 1,03 AU:n etäisyydellä, ja sen kiertoaika on noin 1,16 vuotta. Planeetan massa vastaa noin 1,16 Jupiterin massaa. Planeetta on todennäköisesti kaasujättiläinen.


title: Parlamentaarinen päätöksentekotapa

text: Parlamentaarinen päätöksentekotapa eli "parlamentaarinen käsittelytapa" tarkoittaa menettelyä, jossa päätökset tehdään äänestämällä kahden vaihtoehdon välillä. Parlamentaarinen käsittelytapa on käytössä jäsenluvultaan suurissa kollegioissa ja erilaisissa kokouksissa.


title: Parlamentaarinen päätöksentekotapa

text: Parlamentaarista käsittelytapaa käytetään Suomessa, kun päätöksen tekee sellainen kollegio, jonka jäsenmäärä on suuri. Tällaisia ovat esimerkiksi kunnanvaltuusto, eduskunta tai erilaiset kokoukset kuten yhtiökokous. Jäsenmäärältään suurissa ryhmissä kolleginen äänestysjärjestys ei olisi toimiva, koska erimielisyyden sattuessa tällöin olisi erikseen todettava jokaisen ryhmän tai kollegion jäsenen kanta.


title: Parlamentaarinen päätöksentekotapa

text: Parlamentaarisella käsittelytavalla viitataan myös sellaiseen poliittiseen päätöksentekoon, jossa kannan muodostaminen ei perustu yksilöiden mielipiteeseen vaan ryhmien kantoihin ja jossa on mahdollista joustavasti ottaa tai jättää ottamatta kantaa moniin ehdotuksiin.


title: Parlamentaarinen päätöksentekotapa

text: Parlamentaariselle käsittelylle ovat tyypillisiä seuraavat seikat:


title: HD 190647 b

text: HD 190647 b on eksoplaneetta, joka löydettiin HARPS -laitteistolla 5. maaliskuuta 2007. Se kiertää keltaista G-tyypin pääsarjan tähteä HD 190647 noin 172 valovuoden päässä Maasta, Jousimiehen tähdistön suunnalla.


title: HD 190647 b

text: Planeetta kiertää emotähteään 2,07 AU:n etäisyydellä, ja sen kiertoaika on noin 2,84 vuotta. Planeetan massa vastaa noin 1,9 Jupiterin massaa. Planeetta on todennäköisesti kaasujättiläinen.


title: HD 221287 b

text: HD 221287 b on eksoplaneetta, joka löydettiin HARPS -laitteistolla 5. maaliskuuta 2007. Se kiertää keltavalkoista F-tyypin pääsarjan tähteä HD 221287 noin 173 valovuoden päässä Maasta, Tukaanin tähdistön suunnalla.


title: HD 221287 b

text: Planeetta kiertää emotähteään 1,25 AU:n etäisyydellä, ja sen kiertoaika on noin 1,25 vuotta. Planeetan massa vastaa noin 3,09 Jupiterin massaa. Planeetta on todennäköisesti kaasujättiläinen.


title: HD 175541 b

text: HD 175541 b on eksoplaneetta, joka löydettiin 10. huhtikuuta 2007. Se kiertää alijättiläistähteä HD 175541 noin 417 valovuoden päässä Maasta, Käärmeen tähdistön suunnalla.


title: HD 175541 b

text: Planeetta kiertää emotähteään 1,03 AU:n etäisyydellä, ja sen kiertoaika on noin 0,815 vuotta. Planeetan massa vastaa noin 0,61 Jupiterin massaa. Planeetta on todennäköisesti kaasujättiläinen.


title: HD 192699 b

text: HD 192699 b on eksoplaneetta, joka löydettiin 10. huhtikuuta 2007. Se kiertää alijättiläistähteä HD 192699 noin 219 valovuoden päässä Maasta, Kotkan tähdistön suunnalla.


title: HD 192699 b

text: Planeetta kiertää emotähteään 1,16 AU:n etäisyydellä, ja sen kiertoaika on noin 0,963 vuotta. Planeetan massa vastaa noin 2,5 Jupiterin massaa. Planeetta on todennäköisesti kaasujättiläinen.


title: Chitose (1936)

text: Chitose () oli keisarillisen Japanin laivaston Chitose-luokan kevyt lentotukialus toisessa maailmansodassa. Alus oli laskettu vesille Kuren laivastontelakalla vesilentokoneiden emälaivana vuonna 1934, jolloin sen kalustona oli Kawanishi E7K type 94 Alf- ja Nakajima E8N type 95 Dave -kellukekoneet. Alus oli muun muassa Midwayn taistelussa kohtaamatta Yhdysvaltain laivastoa. Alus joutui 4. tammikuuta 1942 Davaon edustalla B-17-pommikoneiden maaliksi kärsien lieviä vaurioita. Aluksen lentokoneet suojasivat tammikuusta huhtikuuhun 1942 japanilaisjoukkojen maihinnousua Hollanin Itä-Aasiaan ja Uuteen-Guineaan. Se vaurioitui Itäisten Salomonien taistelussa elokuussa 1942, ja alus upposi Leytenlahden taistelussa 25. lokakuuta 1944.


title: Chitose (1936)

text: Alus tilattiin Kuren laivastontelakalta vesilentokoneiden emälaivana ja sen köli laskettiin 26. marraskuuta 1934. Alus laskettiin vesille 29. marraskuuta 1936 ja se valmistui 25. heinäkuuta 1938.


title: Chitose (1936)

text: Alus osallistui muun muassa Midwayn taisteluun, Hollannin Itä-Intian ja Uuden-Guinean valloitukseen, Salomonsaarten taisteluihin ja Filippiinien valtaukseen. Alus vaurioitui pahoin Itäisten Salomonsaarten taistelussa elokuussa 1942.


title: Chitose (1936)

text: Alus siirrettiin 26. tammikuuta 1943 Sasebon laivastontelakalle muutettavaksi kevyeksi lentotukialukseksi. Alus palasi lentotukialuksena palvelukseen vielä saman vuoden lopulla 1. marraskuuta päällikkönään Miura Yoshio. Se lähti 17. joulukuuta Kureen, jossa alus valmistui 1. tammikuuta 1944. Samalla se liitettiin Japanin 3. laivaston liikkuvaan osastoon.


title: Chitose (1936)

text: "Chitose" lähti 11. tammikuuta 1944 sisämereltä Singaporeen, jonne se saapui 20. tammikuuta. Alus lähti 25. tammikuuta paluumatkalle Saseboon. Alus liitettiin 1. helmikuuta 1944 3. laivaston 3. lentotukialusviirikköön, ja se saapui 4. helmikuuta Saseboon. Alus lähti 15. helmikuuta Kagoshiman kautta Saipanille, jonne se saapui 26. helmikuuta. Se lähti 29. helmikuuta paluumatkalle Yokosukaan, jonne alus saapui 4. maaliskuuta. Alus teki vielä lyhyen vierailun Kisarazuun ennen siirtoaan telakalle Yokosukassa 19. maaliskuuta.


title: Chitose (1936)

text: Alus palasi palvelukseen 24. maaliskuuta siirtyen sisämerelle, jonne se saapui 27. maaliskuuta ja viipyi huhtikuun. Aluksen päällikkyyden vastaanotti 7. huhtikuuta Kishi Yoshiyuki.


title: Chitose (1936)

text: Alukselle siirtyi 5.–6. toukokuuta lentorykmentti 653 ennen kuin se lähti 11. toukokuuta Saekista Tawitawille yhdessä sisaraluksensa "Chiyodan" kanssa liittyäkseen "Musashin" ympärille koottuun taisteluosastoon, jonka muut alukset olivat "Zuihō", "Junyō", "Hiyō", "Ryūhō", "Mischishio", "Shigure" ja "Akishimo". Käväistyään lähtöä seuranneena päivänä Okinawalla, alus jatkoi matkaansa saapuen 16. toukokuuta Tawitawille, jossa se liittyi A-GO-operaatiossa Saipania suojaamaan koottuun osastoon.


title: Chitose (1936)

text: "Chitose" joutui 22. toukokuuta Yhdysvaltain laivaston sukellusvene "USS Pufferin" maaliksi ollessaan Tawitawin edustalla harjoittamassa lentomiehistöjään. Sukellusveneen laukaisemat torpedot räjähtivät kuitenkin vaurioita aiheuttamatta aluksen peräaallossa. Alus lähti 13. kesäkuuta lisääntyneen sukellusveneuhan ja Saipaniin edellisenä päivänä tehtyjen hyökkäysten vuoksi Guimarasiin, jonne se saapui vuorokautta myöhemmin.


title: Chitose (1936)

text: Alus lähti 15. kesäkuuta "Chiyodan" sekä liikkuvan osaston loppuosan kanssa operaatio A-GOon. Aluksen lentokoneet osallistuivat Mariaanien taisteluun 19. kesäkuuta kuuluen pääosastoon. Seuraavana päivänä alus joutui Yhdysvaltain laivaston Task Force 58:n koneiden hyökkäyksen kohteeksi kärsimättä kuitenkaan vaurioita. Alus ankkuroitui 22. kesäkuuta Okinawalla matkalla Kureen, jonne se saapui 1. heinäkuuta.


title: Chitose (1936)

text: Alus siirrettiin 20. heinäkuuta Kuressa telakalle, mistä se palasi 26. heinäkuuta. Alus liitettiin 3. elokuuta 2. harhautusosastoon viipyen sisämerellä sekä Kyūshūn rannikolla. Alus lähti 20. lokakuuta Oitasta Ozawan harhautusosaston mukana. Osastoon kuuluivat "Zuikaku", "Zuihō" ja "Chiyoda" suojauksineen.


title: Chitose (1936)

text: Leytenlahden taisteluussa 25. lokakuuta "USS Essexin" torpedopommittajat upottivat aluksen Cape Engañon lähistöllä. Aluksen mukana hukkui 903 merimiestä.


title: Gliese 674 b

text: Gliese 674 b on eksoplaneetta, joka löydettiin 7. tammikuuta 2007. Se kiertää M-tyypin punaista kääpiötähteä Gliese 674 noin 14,8 valovuoden päässä Maasta, Alttarin tähdistön suunnalla.


title: Gliese 674 b

text: Planeetta kiertää emotähteään 0,039 AU:n etäisyydellä, ja sen kiertoaika on 4,693 päivää. Planeetan massa vastaa noin 11,7 Maan massaa. Se on emotähteään lähellä kiertävä kuuma neptunus, ja koostumukseltaan kaasuplaneetta tai maankaltainen planeetta.


title: Coimbatoren pommi-isku

text: Coimbatoren pommi-isku oli terroriteko Intiassa Tamil Nadun osavaltiossa vuonna 1998. Kaksitoista räjähdystä eri puolilla kaupunkia surmasivat 58 henkeä ja yli 200 loukkaantui. Iskut tehtiin 14. helmikuuta 1998 lähellä paikkaa, jossa Bharatiya Janata Party (BJP)-puolueen puheenjohtajan LK Advanin piti pitää puhe. Advanin lento oli kuitenkin myöhässä eikä hän ollut räjähdyspaikan lähellä.


title: Coimbatoren pommi-isku

text: Tutkijoiden mukaan Advanin surmaaniseksi perustettiin salaliitto, koska näin ajateltiin kostettavan kaupungissa edellisenä vuonna surmattujen muslimimiesten kuolema.


title: Coimbatoren pommi-isku

text: Kaikkiaan 166 henkeä syytettiin osallisuudesta tekoon. Näistä kahdeksan vapautettiin ja 158 tuomittiin eripituisiin vankeusrangaistuksiin. Oikeudenkäynnit kestivät 9 vuotta. Ankarimman tuomion sai kielletyn Al Umma-nimisen radikaalin muslimiryhmän johtaja SA Basha, jota pidettiin iskujen suunnittelijana. Sen sijaan toinen tunnettu syytetty, puoluejohtaja Abdul Nasser Madani, vapautettiin syytteistä.


title: HD 17092 b

text: HD 17092 b on eksoplaneetta, joka löydettiin 6. toukokuuta 2007. Se kiertää oranssia jättiläistähteä HD 17092 noin 356 valovuoden päässä Maasta, Perseuksen tähdistön suunnalla.


title: HD 17092 b

text: Planeetta kiertää emotähteään 1,29 AU:n etäisyydellä, ja sen kiertoaika on noin 359,9 päivää. Planeetan massa vastaa noin 4,6 Jupiterin massaa. Planeetta on todennäköisesti kaasujättiläinen.


title: Villa Fallet

text: Villa Fallet on Le Corbusier’n ja René Chapallazin suunnittelema rakennus La Chaux-de-Fondsissa Sveitsissä. Vuonna 1907 valmistunut rakennus oli Le Corbusier’n ensimmäinen suunnittelutyö.


title: Villa Fallet

text: Le Corbusier’n opettaja Charles L’Eplattenier kehotti oppilaitaan kunnioittamaan paikallista kulttuuria ja arkkitehtuuria, ja Le Corbusier’n ensimmäisessä rakennuksessakin näkyy piirteitä sveitsiläisestä chalet-tyylistä ja kansanarkkitehtuurista. Rakennus on sijoitettu rinteeseen siten, että sen sisäänkäynti on matala ja sen eteläinen julkisivu selvästi suurempi. Symmetrisen pohjakaavan keskellä on kaksikerroksinen eteishalli. Rakennuksen suuri olohuone avautuu laaksoon suljetun loggian kautta, joka kannattelee makuuhuoneen parveketta.


title: Villa Fallet

text: Talon poikkeuksellinen ominaisuus on sen koristelut, jotka kuuluvat olennaisena osana itse rakennukseen. L’Eplattenier oli tutustuttanut oppilaansa John Ruskinin maisema-ajatteluun ja Owen Jonesin arkkitehtuuriin ja lisäksi kehottanut heitä löytämään ympäröivän maailman. Le Corbusier koristelikin talon erilaisilla kuvioilla paikallisesta pihtapuusta. Esimerkiksi julkisivujen sgraffitoissa on tyyliteltyjä puita ja käpyjä.


title: Villa Fallet

text: L’Eplattenier vakuutti 1905 Le Corbusier’n suuntamaan taiteellisuutensa erityisesti arkkitehtuuriin, ja jo seuraavana vuonna L’Eplattenier onnistui hankkimaan tälle ensimmäisen työn. Le Corbusier suunnitteli Villa Falletin yhdessä René Chapallazin kanssa. Le Corbusier’n osuus rakennuksessa olivat sen yleisilme, huonekalut ja koristeet. L’Eplattenier pyrki usein saamaan toimeksiantoja, joita hän pystyi antamaan oppilailleen. Asiakkaana oli tällä kertaa L’Eplattenier’n ajatusten kannattaja ja koulun johtokunnan jäsen kellonvalmistaja Louis Fallet. Rakennus valmistui vuonna 1907.


title: Villa Fallet

text: Villa Fallet sai hyvän vastaanoton paikallisilta asukkailta, ja sen ansiosta Le Corbusier ja Chapallaz saivat kaksi muutakin työtä La Chaux-de-Fondsista. He suunnittelivat vuonna 1908 Villa Totzerin kellonkiillottaja Albert Stotzerille ja Villa Jacquemet’n kellonvalmistusta opettavalle Ulysses Jacquemet’lle.


title: Vaasan Salama

text: Vaasan Salama on vaasalainen koripalloseura. Vaasan Salama perustettiin vuonna 1950, kun se irtaantui emoseurastaan Vaasan Vasamasta. Sen miesten edustusjoukkue on pelannut Suomen korkeimmalla sarjatasolla kausina 1952 sijoittuen yhdeksänneksi ja 1959, jolloin se jäi sarjan viimeiseksi eli 12:nneksi. Kaudella 1952 Salamalla ei ollut päävalmentajaa, ja kaudella 1959 tehtävässä toimi Erkki Kankaanpää.


title: Vaasan Salama

text: Olli Ahvenniemi lienee seuran tunnetuin kasvatti. Lisäksi seurassa ovat pääsarjatasolla pelanneet muun muassa jalkapalloilijoina paremmin tunnetut Alpo Lintamo ja Mauno Rintanen.


title: Vaasan Salama

text: Salama pelaa kotiottelunsa Variskan koulun liikuntasalissa.


title: Vaasan Salama

text: Taulukossa on lueteltu Suomen Koripalloliitton tilastopalvelun mukaan Vaasan Salamassa Suomen miesten pääsarjassa pisteitä tehneet pelaajat.


title: Allan Murray

text: Allan Murray (s. 19. kesäkuuta 1972) on bahamalainen entinen uimari. Hän edusti seuratasolla nassaulaista SWIFT Swimming Clubia.


title: Allan Murray

text: Murray lähti vuonna 1991 stipendin turvin Georgian yliopistoon ja opiskeli siellä matematiikkaa. Hän edusti seuraavan vuoden olympialaisissa Barcelonassa Bahamaa 50 ja 100 metrin vapaauintimatkoilla. Murray oli 50 metrillä 21:s ja 100 metrillä 43:s. Hän oli 50 metrin matkalla jaetulla 12. sijalla Atlantan olympialaisissa 1996 ja sijoittui 37:nneksi Sydneyn kisoissa 2000. Murray osallistui kolmien olympialaisten lisäksi muun muassa lyhyen radan MM-kisoihin 1997 ja Pan-Amerikan kisoihin 1999. Hän on toiminut kotimaassaan myös uintivalmentajana.


title: Allan Murray

text: Murrayn henkilökohtainen ennätys 50 metrin vapaauinnissa oli 22,76 sekuntia, ja hän ui 100 metriä nopeimmillaan ajassa 50,20.


title: Emmanuel de Blommaert

text: Emmanuel Hadelin de Blommaert de Soye (15. lokakuuta 1875 Blicquy – 12. huhtikuuta 1944 Mazy) oli belgialainen ratsastaja ja olympiamitalisti.


title: Emmanuel de Blommaert

text: Blommaert voitti Tukholman olympialaisissa 1912 pronssia esteratsastuksen henkilökohtaisesta kilpailusta ja oli mukana myös joukkuekilpailussa, jossa Belgia sijoittui kuudenneksi. Hän oli kouluratsastuksessa 21. eli viimeinen ja osallistui myös kenttäratsastukseen, jossa sekä de Blommaert että Belgian joukkue joutuivat jättämään kilpailun kesken. De Blommaert palasi olympia-areenoille vielä Antwerpenin kisoissa 1920, joissa hän sijoittui kouluratsastuksessa yhdenneksitoista.


title: Henri Sorvo

text: Henri Sorvo (s. 18. huhtikuuta 1994 Kouvola) on suomalainen skeet-ampuja. Hän edustaa Lahden Ampumaseuraa ja häntä valmentaa Peeter Päkk. Ammatiltaan Sorvo on automaatioasentaja.


title: Henri Sorvo

text: Sorvo sijoittui Nikosian maailmancup-kilpailussa kesäkuussa 2013 seitsemänneksi. Hänen tuloksensa, 121, sivusi junioreiden maailmanennätystä. Vuonna 2011 Sorvo saavutti poikien EM-pronssia ja oli ikäluokan MM-kilpailuissa kuudes.


title: Jaime Brufau Maciá

text: Jaime Brufau Maciá (20. tammikuuta 1922 Vilanova de Bellpuig, Espanja – 17. elokuuta 1996) oli Hondurasissa toiminut roomalaiskatolinen piispa. Hänet vihittiin lasaristien papiksi 25. tammikuuta 1948 ja nimitettiin San Pedro Sulan hiippakunnan johtoon 15. maaliskuuta 1966. Piispaksi vihkiminen seurasi 29. kesäkuuta. Pääkonsekraattorina toimi Héctor Enrique Santos Hernández, jota avustivat Humberto Lara Mejía ja José Eduardo Alvarez Ramírez.


title: Jaime Brufau Maciá

text: Brufau Maciá erosi tehtävistään San Pedro Sulan piispana 15. syyskuuta 1993.


title: Fludarabiini

text: Fludarabiini on sytostaatti, syöpälääke. Fludarabiinia käytetään kroonisen lymfaattisen leukemian eli KLL:n hoitoon ja se sisältää fluoria. Lääkeaineella voidaan muitakin syöpätyyppejä, kuten lymfoomaa. Fludarabiini on antimetaboliitti eli soluaineenvaihdunnan estäjä, ja se estää solumyrkkynä puriiniemästen-aineenvaihduntaa. Tähän ryhmään kuuluvia lääkeaineita, kuten 6-merkaptopuriinia eli purinetolia (6MP) on ollut verisyöpien hoidossa ainakin 1950-60 -luvuilta lähtien.


title: Fludarabiini

text: Fludarabiinia voidaan antaa suonensisäisinä ruiskeina (iv.) taikka tabletteina suun kautta (po.). Lääkkeen käyttöön sisältyy erityisiä varoituksia ja varotoimenpiteitä, kuten eri lääkkeiden ja rokotteiden yhteensopivuuksia koskien.


title: Fludarabiini

text: Eräs valmistenimi fludarabiinille on "Fludara".


title: Collegium Raumense

text: Collegium Raumense oli Raumalla fransiskaanimunkkien pitämä oppilaitos. Sen oppilaina oli lähinnä kuoripojiksi ja papiksi aikovia. Sen toiminta päättyi 1500-luvun alkupuolella uskonpuhdistuksen myötä.


title: Collegium Raumense

text: On myös esitetty, että luostarin yhteydessä toimineen koulun sijaan Collegium Raumense olisi ollut itse luotsarin nimitys.


title: In a World Like This (kappale)

text: In a World Like This on yhdysvaltalaisen Backstreet Boys -yhtyeen vuonna 2013 julkaistavan samannimisen studioalbumin ensimmäinen single. Kappale lähetettiin radioihin 19. kesäkuuta 2013 ja se tulee myyntiin digitaalisesti 25. kesäkuuta.


title: In a World Like This (kappale)

text: Kappaleen on tuottanut Max Martin.


title: In a World Like This

text: In a World Like This on yhdysvaltalaisen Backstreet Boys -yhtyeen 30. heinäkuuta 2013 julkaistu kahdeksas studioalbumi. Albumin ensimmäisenä singlenä julkaistiin kappale ”In a World Like This”.


title: In a World Like This

text: Albumin julkaisemisen ohessa yhtye järjesti "In a World Like This" -20-vuotisjuhlakiertueen.


title: Greg Coburn

text: Greg Coburn (s. 6. lokakuuta 1988 Saskatoon, Saskatchewan, Kanada) on kanadalainen jääkiekkopuolustaja. Hän teki kesällä 2013 sopimuksen SM-liigajoukkue Tampereen Ilveksen kanssa, mutta sopimus purettiin ennen kauden alkua. Tampereelta Coburn siirtyi ECHL:n Las Vegas Wranglersiin.


title: Greg Coburn

text: Myös Coburnin isoveli Braydon Coburn on jääkiekkoilija.


title: Gyula Horn

text: Gyula Horn (5. heinäkuuta 1932 Budapest, Unkari – 19. kesäkuuta 2013 Budapest) oli Unkarin pääministeri ja ulkoministeri. Hän toimi pääministerinä vuosina 1994–1998. Hän oli myös sosialismin ajan viimeinen ulkoministeri ja keskeinen vaikuttaja 1980-luvun lopun tilanteessa, joka johti sosialismin päättymiseen Unkarissa. Hänen arvellaan olleen päättämässä Unkarin rajojen avaamisesta DDR:stä lähteville saksalaisille.


title: Gyula Horn

text: Horn oli aktiivinen kommunisti 1950-luvulta alkaen. Hän vei Unkarin Natoon ja Euroopan unioniin.


title: Philip Gogulla

text: Philip Gogulla (s. 31. heinäkuuta 1987 Düsseldorf, Saksa) on saksalainen jääkiekkoilija. Hänen tyypillinen pelipaikkansa on vasen laitahyökkääjä. Gogulla parhaita puolia ovat hyvä kiekonkäsittelytaito sekä luistelutekniikka. Vastaavasti hän on jossain määrin kuumakallen maineessa. Myös fyysisessä voimassa hänellä on parannettavaa.


title: Philip Gogulla

text: Ennen varsinaista pääsarjauran alkua Gogulla pelasi junioriliiga DNL:ssa Krefeldin joukkueessa. A-junioreissa (U18) hän pelasi kaudet 2002–03 ja 2003–04. Kaudella 2004 Gogulla valittiin edustamaan Saksaa sekä 17-vuotiaiden kansainväliseen turnaukseen että myös 18-vuotiaiden MM-kisojan 1.divisioonan turnaukseen. MM-kisoissa Gogulla teki viidessä ottelussa seitsemän pistettä ja istui 16 jäähyminuuttia.


title: Philip Gogulla

text: Kaudella 2004–05 Gogulla murtautui Kölner Haien edustusjoukkueeseen pelaten siellä 47 peliä. Kauteen mahtui myös lyhyt kolmen ottelun laina alemmalle sarjatasolle ESC Moskitos Essenin joukkueeseen. Aikuisten pelien ohella Gogulla esiintyi Krefeldin A-juniorien joukkueessa kahdessa playoff-ottelussa. Gogulla pelasi myös jälleen 18-vuotiaiden maajoukkueen mukana MM-kisojen A-tasolla. Kuudessa ottelussa syntyi kolme tehopistettä.


title: Philip Gogulla

text: Kaudella 2005–06 Gogulla esiintyi seitsemässä A-junioreiden runkosarjan ottelussa ja 48 ottelussa DEL-liigassa Kölnin paidassa. Gogulla esiintyi myös vuoden vaihteessa Saksan U20-maajoukkuessa sekä teki kauden jälkeen debyyttinsä myös miesten maajoukkueseen. Aikuisten MM-kisojen 1.divisioonan turnauksessa syntyivät viidessä pelatussa ottelussa tehot 1+3.


title: Philip Gogulla

text: Tämän jälkeen Gogulla on kuulunut Saksan maajoukkueen vakiopelaajiin joka vuosi. Seurajoukkuetasolla hän on edustanut koko uransa ajan Kölniä, lukuun ottamatta kautta 2009–2010, jolloin hän pelasi USA:ssa Portland Piratesin AHL-joukkueessa. 76:ssa AHL-ottelussa Gogulla teki 15 maalia ja antoi 20 maalisyöttöä. Kolmessa runkosarjan jälkeisessä playoff-ottelussa hän jäi pisteittä. Yhden AHL-kauden jälkeen Gogulla palasi takaisin Kölniin, jonka kanssa hänellä on sopimus kevääseen 2014 asti.


title: NHL-kausi 1948–1949

text: NHL-kausi 1948–1949 oli National Hockey Leaguen historian 32. kausi. Sen aikana kuusi NHL-joukkuetta pelasi kukin 60 runkosarjaottelua. Stanley Cupin voitti Toronto Maple Leafs, joka kukisti finaalisarjassa Detroit Red Wingsin otteluvoitoin 4–0. Kyseessä oli Toronton kolmas peräkkäinen mestaruus. Samat joukkueet olivat kohdanneet myös edellisen vuoden Stanley Cup -finaaleissa.


title: NHL-kausi 1948–1949

text: Hart Trophy annettiin Detroit Red Wingsia edustaneelle Sid Abelille. Abel voitti myös maalitilaston 28 osumallaan. Parhaalle tulokkaalle myönnettävän Calder Memorial Trophyn sai puolestaan New York Rangersin Pentti Lund, joka teki kauden aikana 14 maalia ja antoi 16 maaliin johtanutta syöttöä ja keräsi siis kaikkiaan 30 tehopistettä.


title: NHL-kausi 1948–1949

text: Runkosarjan pistepörssin ja Art Ross Trophyn voitti Chicago Black Hawksia edustanut Roy Conacher. Conacher keräsi 60 ottelussa yhteensä 68 tehopistettä, joista 26 oli maaleja ja 42 syöttöpisteitä. Pudotuspelien pistepörssin voittaja oli Detroit Red Wingsin Gordie Howe. Hän teki 11 pudotuspeliottelussa 11 tehopistettä, joista 8 oli maaleja ja 3 maaliin johtaneita syöttöjä.


title: NHL-kausi 1948–1949

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1948–1949

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: V391 Pegasi b

text: V391 Pegasi b on eksoplaneetta, joka löydettiin vuonna 2007. Se kiertää sinivalkoista alikääpiötähteä V391 Pegasi noin 4 570 valovuoden päässä Maasta, Pegasuksen tähdistön suunnalla.


title: V391 Pegasi b

text: Planeetta kiertää emotähteään 1,7 AU:n etäisyydellä, ja sen kiertoaika on noin 3,2 vuotta. Planeetan massa vastaa noin 3,2 Jupiterin massaa. Planeetta on todennäköisesti kaasujättiläinen.


title: HD 167042 b

text: HD 167042 b on eksoplaneetta, joka löydettiin 20. syyskuuta 2007. Se kiertää oranssia jättiläistähteä HD 167042 noin 163 valovuoden päässä Maasta, Lohikäärmeen tähdistön suunnalla.


title: HD 167042 b

text: Planeetta kiertää emotähteään 1,3 AU:n etäisyydellä, ja sen kiertoaika on noin 1,14 vuotta. Planeetan massa vastaa noin 1,6 Jupiterin massaa. Planeetta on todennäköisesti kaasujättiläinen.


title: HD 132406 b

text: HD 132406 b on eksoplaneetta, joka löydettiin 20. syyskuuta 2007. Se kiertää keltaista G-tyypin pääsarjan tähteä HD 132406 noin 232 valovuoden päässä Maasta, Karhunvartijan tähdistön suunnalla.


title: HD 132406 b

text: Planeetta kiertää emotähteään 1,98 AU:n etäisyydellä, ja sen kiertoaika on noin 2,67 vuotta. Planeetan massa vastaa noin 5,61 Jupiterin massaa. Planeetta on todennäköisesti kaasujättiläinen.


title: HD 170469 b

text: HD 170469 b on eksoplaneetta, joka löydettiin 10. huhtikuuta 2007. Se kiertää keltaista G-tyypin alijättiläistähteä HD 170469 noin 212 valovuoden päässä Maasta, Käärmeenkantajan tähdistön suunnalla.


title: HD 170469 b

text: Planeetta kiertää emotähteään 2,24 AU:n etäisyydellä, ja sen kiertoaika on noin 3,14 vuotta. Planeetan massa vastaa noin 0,67 Jupiterin massaa. Planeetta on todennäköisesti kaasujättiläinen.


title: Shankill Roadin pommi-isku

text: Shankill Roadin pommi-isku oli terroriteko Belfastissa vuonna 1993. IRA:n asettama pommi räjähti kalakaupassa Shankill Roadilla 23. lokakuuta 1993. Kohteena oli lojalistiryhmän kokous, joka piti pitää kalakaupan yläkerrassa. Tärkein kohde oli Johnny Adair, Ulster Freedom Fighters'-nimisen ryhmän johtaja. Kokous oli kuitenkin siirretty, mutta IRA ei tiennyt asiasta. Pommin veivät paikoilleen Sean Kelly ja Thomas Bagley. Kellyn myöhemmän kertomuksen mukaan heidän takoituksenaan oli varoittaa kaupan asiakkaita jotta nämä ehtisivät ulos ennen räjähdystä. Pommi kuitenkin räjähti kun Bagley oli kumartuneena sen ylle, ja hän sai surmansa samoin kuin yhdeksän sivullista.


title: Shankill Roadin pommi-isku

text: Sinn Feinin johtaja Gerry Adams puhui Bagleyn hautajaisissa "nuoren isänmaanystävän tekemästä uhrauksesta".


title: Shankill Roadin pommi-isku

text:
Kelly tuomittiin elinkautiseen, mutta hänet vapautettiin 2000 Pitkänperjantain sopimuksen yhteydessä. Vuonna 2005 hän joutui takaisin vankilaan osallistuttuaan mellakoihin Ardynessä.
Uhrien omaiset ovat ilmaisseet tyytymättömyytensä hallituksen toimia kohtaan ja kampanjoineet Kellyn vapauttamista vastaan.


title: HD 11506 b

text: HD 11506 b on eksoplaneetta, joka löydettiin 10. huhtikuuta 2007. Se kiertää keltaista G-tyypin pääsarjan tähteä HD 11506 noin 176 valovuoden päässä Maasta, Valaskalan tähdistön suunnalla.


title: HD 11506 b

text: Planeetta kiertää emotähteään 2,43 AU:n etäisyydellä, ja sen kiertoaika on noin 3,48 vuotta. Planeetan massa vastaa noin 3,44 Jupiterin massaa. Planeetta on todennäköisesti kaasujättiläinen.


title: Abdelkader El-Mouaziz

text: Abdelkader el Mouaziz (s. 1. tammikuuta 1969 Marokko) on marokkolainen kestävyysjuoksija.


title: Abdelkader El-Mouaziz

text: Puolimaratonin MM-kilpailuissa 1994 hän sijoittui henkilökohtaisessa kilpailussa 34:nneksi ja sai joukkuekilpailussa pronssia Marokon joukkueessa. Atlantan olympialaisissa 1996 hän oli maratonjuoksussa 44:s, Sydneyn olympialaisissa 2000 seitsemäs ja Edmontonin MM-kilpailuissa 2001 kuudes. Lontoon maratonin hän voitti vuosina 1999 ja 2001 ja New Yorkin maratonin vuonna 2000.


title: Bernardo José Nolker

text: Bernardo José Nolker (25. syyskuuta 1912 Baltimore, Maryland, Yhdysvallat – 17. tammikuuta 2000) oli Brasiliassa toiminut roomalaiskatolinen piispa. Hänet vihittiin redemptoristien papiksi 18. kesäkuuta 1939 ja nimitettiin Paranaguán hiippakunnan johtoon 7. tammikuuta 1963. Piispaksi vihkiminen seurasi 25. huhtikuuta. Pääkonsekraattorina toimi Lawrence Joseph Shehan, jota avustivat Manuel da Silveira d'Elboux ja Edward John Harper.


title: Bernardo José Nolker

text: Nolker osallistui Vatikaanin toiseen kirkolliskokoukseen. Hän jäi eläkkeelle 15. maaliskuuta 1989.


title: Manuel Francisco Vélez

text: Manuel Francisco Vélez (17. syyskuuta 1839 Zacapa, Guatemala – 26. maaliskuuta 1901) oli Hondurasissa toiminut roomalaiskatolinen piispa. Hänet vihittiin diakoniksi 19. maaliskuuta ja papiksi 28. maaliskuuta 1864. Hän sai 23. toukokuuta 1887 nimityksen Comayaguan hiippakunnan johtoon, ja piispaksi vihkiminen seurasi 26. joulukuuta. Pääkonsekraattorina toimi Lucido Maria Parocchi, jota avustivat Antonio Maria Grasselli ja Francesco di Paola Cassetta.


title: Manuel Francisco Vélez

text: Vélez kuoli 61-vuotiaana virassa.


title: Floyd Heard

text: Floyd Heard (s. 24. maaliskuuta 1966) on entinen yhdysvaltalainen olympiatason pikajuoksija, jonka päämatka oli 200 metriä.


title: Floyd Heard

text: Floyd Heard oli mukana Yhdysvaltojen yleisurheilun MM-kisajoukkueessa jo Rooman ja Tokion kisoissa. Heardin paras arvokisasaavutus oli finaalin kuudes sija Roomassa ajalla 20,25. Tokiossa tuloksena oli ensimmäisen semifinaalierän viides sija varsin vaatimattomalla ajalla 20.61. Heard päätti uransa Sydneyn olympialaisiin vuonna 2000. Sielläkin tuloksena oli karsiutuminen finaalista: Heard jäi toisessa semifinaalierässä kuudenneksi ajalla 20,63.


title: Ignatius Mrak

text: Ignatius Mrak (17. lokakuuta 1810 – 2. tammikuuta 1901) oli itävaltalaissyntyinen yhdysvaltalainen roomalaiskatolinen piispa. Hänet vihittiin papiksi 31. heinäkuuta 1837 ja nimitettiin Sault Sainte Marie and Marquetten hiippakunnan johtoon 25. syyskuuta 1868. Piispaksi vihkiminen seurasi 7. helmikuuta 1869. Pääkonsekraattorina toimi John Baptist Purcell, jota avustivat Peter Paul Lefevère ja John Martin Henni.


title: Ignatius Mrak

text: Mrak asui Yhdysvalloissa vuodesta 1845. Hän teki siellä muun muassa lähetystyötä amerikkalaisen alkuperäisväestön parissa.


title: Ignatius Mrak

text: Mrak erosi tehtävistään piispana huhtikuussa 1879, mutta sai vielä 26. huhtikuuta 1881 nimityksen Antinoën titulaaripiispaksi. Hän osallistui Vatikaanin ensimmäiseen kirkolliskokoukseen. Hän kuoli Marquettessa.


title: Dario Mattei-Gentili

text: Dario Mattei-Gentili (30. tammikuuta 1842 Pennabilli – 8. tammikuuta 1912) oli italialainen roomalaiskatolinen arkkipiispa. Hänet vihittiín papiksi 14. elokuuta 1864 ja nimitettiin Sarsinan hiippakunnan johtoon 27. helmikuuta 1880. Piispaksi vihkiminen seurasi 29. helmikuuta. Pääkonsekraattorina toimi kardinaali Raffaele Monaco La Valletta.


title: Dario Mattei-Gentili

text: Mattei-Gentili nimitettiin 1. kesäkuuta 1891 Città di Castellon piispaksi ja 29. marraskuuta 1895 Perugian arkkipiispaksi. Hän erosi jälkimmäisestä tehtävästä 30. syyskuuta 1910.


title: Vernon Fougère

text: Joseph Vernon Fougère (20. toukokuuta 1943 Petit-de-Grat – 18. kesäkuuta 2013 Charlottetown) oli kanadalainen roomalaiskatolinen piispa. Hänet vihittiin papiksi 31. toukokuuta 1969 ja nimitettiin Charlottetownin hiippakunnan johtoon Prinssi Edwardin saarella 11. joulukuuta 1991. Piispaksi vihkiminen seurasi 19. maaliskuuta 1992. Pääkonsekraattorina toimi Colin Campbell, jota avustivat Austin-Emile Burke ja William Edward Power. Fougère erosi tehtävistään 11. heinäkuuta 2009 terveydellisistä syistä. Hän jäi eronsa jälkeen asumaan Charlottetowniin.


title: Vernon Fougère

text: Fougère opiskeli St. Francis Xavierin yliopistossa, Grand Séminaire de Montréalissa ja Kalifornian yliopiston Jesuit Theological Unionissa.


title: Domenico Cancian

text: Domenico Cancian (s. 6. huhtikuuta 1947 Mareno di Piave) on italialainen roomalaiskatolinen piispa. Hänestä tuli Figli dell'Amore Misericordioson jäsen 15. elokuuta 1972. Hänet vihittiin sen papiksi 18. heinäkuuta 1972 ja nimitettiin sen pääjohtajaksi 15. heinäkuuta 2004. Cancian sai 16. kesäkuuta 2007 nimityksen Città di Castellon hiippakunnan johtoon 16. kesäkuuta 2007, ja piispaksi vihkiminen seurasi 15. syyskuuta. Pääkonsekraattorina toimi Ennio Antonelli, jota avustivat Pellegrino Tomaso Ronchi ja Giovanni Scanavino. Cancian asetettiin virkaansa 23. syyskuuta.


title: Pellegrino Tomaso Ronchi

text: Pellegrino Tomaso Ronchi (19. tammikuuta 1930 Riolo Terme – 24. lokakuuta 2018) oli italialainen roomalaiskatolinen piispa. Hänet vihittiin kapusiinien papiksi 21. maaliskuuta 1953 ja nimitettiin Porto e Santa Rufinan hiippakunnan johtoon 7. joulukuuta 1984, ja piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy. Ronchi erosi 9. marraskuuta 1985.


title: Pellegrino Tomaso Ronchi

text: Ronchi sai 7. helmikuuta 1991 nimityksen Città di Castellon piispaksi, jonka virkaan hänet asetettiin 9. maaliskuuta. Hän jäi eläkkeelle 16. kesäkuuta 2007.


title: Giovanni Scanavino

text: Giovanni Scanavino (s. 6. joulukuuta 1939 Santo Stefano Belbo) on italialainen roomalaiskatolinen piispa. Hän liittyi augustinolaisiin 7. lokakuuta 1956 ja sai pappisvihkimyksensä 14. maaliskuuta 1964. Hänet nimitettiin 8. marraskuuta 2003 Orvieto-Todin hiippakunnan johtoon, ja piispaksi vihkiminen seurasi 27. joulukuuta. Pääkonsekraattorina toimi Paolo Romeo, jota avustivat Decio Lucio Grandoni ja Domenico Berni Leonardi.


title: Giovanni Scanavino

text: Scanavino erosi tehtävistään piispana 5. maaliskuuta 2011.


title: Domenico Berni Leonardi

text: Domenico Berni Leonardi (s. 26. toukokuuta 1940 Bedonia) on Perussa toimiva italialainen roomalaiskatolinen piispa. Hän kuuluu augustinolaisiin. Hänet vihittiin papiksi 29. kesäkuuta 1966 ja nimitettiin Chuquibambillan alueprelatuurin prelaatiksi 29. maaliskuuta 1989. Piispaksi vihkiminen seurasi 10. syyskuuta. Pääkonsekraattorina toimi Luigi Dossena, jota avustivat Giovanni Volta ja Antonio Giuseppe Angioni.


title: Giovanni Volta

text: Giovanni Volta (14. maaliskuuta 1928 Gazoldo degli Ippoliti – 4. helmikuuta 2012) oli italialainen roomalaiskatolinen piispa. Hänet vihittiin papiksi 29. kesäkuuta 1952 ja nimitettiin Pavian hiippakunnan johtoon 2. huhtikuuta 1986. Piispaksi vihkiminen seurasi 25. toukokuuta. Pääkonsekraattorina toimi Carlo Ferrari, jota avustivat Antonio Giuseppe Angioni ja Giuseppe Amari.


title: Giovanni Volta

text: Volta jäi eläkkeelle 1. joulukuuta 2003.


title: Armando Martín Gutiérrez

text: Armando Martín Gutiérrez (s. 16. joulukuuta 1954 Madrid) on Brasiliassa toimiva espanjalainen roomalaiskatolinen piispa. Hänestä tuli Figli dell'Amore Misericordioson jäsen 8. syyskuuta 1974, ja hän sai pappisvihkimyksensä 6. lokakuuta 1979. Hänet nimitettiin Bacabalin hiippakunnan johtoon 2. marraskuuta 2006, ja piispaksi vihkiminen seurasi 5. tammikuuta 2007. Pääkonsekraattorina toimi Giovanni Battista Re, jota avustivat Giovanni Scanavino ja Luigi Conti. Martín Gutiérrez asetettiin virkaansa 11. helmikuuta.


title: José Melgoza Osorio

text: José Melgoza Osorio (17. helmikuuta 1912 Coalcomán – 4. syyskuuta 2007) oli meksikolainen roomalaiskatolinen piispa. Hänet vihittiin papiksi 7. joulukuuta 1938 ja nimitettiin Ciudad Vallesin hiippakunnan johtoon 18. toukokuuta 1970. Piispaksi vihkiminen seurasi 29. kesäkuuta. Pääkonsekraattorina toimi Emilio Abascal y Salmerón, jota avustivat Alfonso Sánchez Tinoco ja Manuel Pío López Estrada.


title: José Melgoza Osorio

text: Melgoza Osorio sai 5. helmikuuta 1979 nimityksen Netzahualcóyotlin piispaksi, jona hän toimi, kunnes jäi eläkkeelle 15. maaliskuuta 1989.


title: José María Hernández González

text: José María Hernández González (17. tammikuuta 1927 Pénjamo – 19. tammikuuta 2015) oli meksikolainen roomalaiskatolinen piispa. Hänet vihittin papiksi 25. maaliskuuta 1950 ja nimitettiin Chilapan hiippakunnan johtoon 18. helmikuuta 1983. Piispaksi vihkiminen seurasi 26. huhtikuuta. Pääkonsekraattorina toimi Girolamo Prigione, jota avustivat Rafael Bello Ruiz ja Victorino Alvarez Tena.


title: José María Hernández González

text: Hernández González sai 18. marraskuuta 1989 nimityksen Netzahualcóyotlin piispaksi, jonka virkaan hänet asetettiin 18. tammikuuta 1990. Hän jäi eläkkeelle 8. heinäkuuta 2003.


title: Efrén Ramos Salazar

text: Efrén Ramos Salazar (28. lokakuuta 1939 Tlatlauquitepec – 19. helmikuuta 2005) oli meksikolainen roomalaiskatolinen piispa. Hänet vihittiin papiksi 15. elokuuta 1964 ja nimitettiin Chilpancingo-Chilapan hiippakunnan johtoon 30. lokakuuta 1990. Piispaksi vihkiminen seurasi 18. joulukuuta. Pääkonsekraattorina toimi Girolamo Prigione, jota avustivat Rosendo Huesca Pacheco ja José María Hernández González.


title: Efrén Ramos Salazar

text: Ramos Salazar kuoli 65-vuotiaana virassa.


title: Antonio Giuseppe Angioni

text: Antonio Giuseppe Angioni (8. lokakuuta 1910 Bortigali – 21. elokuuta 1991) oli italialainen roomalaiskatolinen piispa. Hänet vihittiin papiksi 13. elokuuta 1933 ja nimitettiin Pisan arkkihiippakunnan vihkipiispaksi sekä Hippo Diarrhytuksen titulaaripiispaksi 28. toukokuuta 1962. Piispaksi vihkiminen seurasi 29. kesäkuuta. Pääkonsekraattorina toimi Giacomo Lercaro, jota avustivat Ugo Camozzo ja Giuseppe Amici.


title: Antonio Giuseppe Angioni

text: Angioni sai 6. heinäkuuta 1968 nimityksen Pavian piispaksi, jona hän toimi, kunnes jäi eläkkeelle 2. huhtikuuta 1986. Hän osallistui Vatikaanin toiseen kirkolliskokoukseen.


title: Robert Harris (piispa)

text: Robert Harris (s. 26. syyskuuta 1944 Montreal) on kanadalainen roomalaiskatolinen piispa. Hänet vihittiin papiksi Montrealin arkkihiippakuntaan 24. toukokuuta 1969 ja nimitettiin Sault Sainte Marien hiippakunnan vihkipiispaksi sekä Trofimianan titulaaripiispaksi 26. lokakuuta 2002. Piispaksi vihkiminen seurasi 12. joulukuuta. Pääkonsekraattorina toimi Jean-Louis Plouffe, jota avustivat Vernon Fougère ja Anthony Mancini.


title: Robert Harris (piispa)

text: Harris sai 8. toukokuuta 2007 nimityksen Saint Johnin piispaksi, jonka virkaan hänet asetettiin 15. kesäkuuta.


title: Jean-Louis Plouffe

text: Jean-Louis Plouffe (s. 29. lokakuuta 1940 Ottawa) on kanadalainen roomalaiskatolinen piispa. Hänet vihittiin papiksi Ottawan arkkihiippakuntaan 12. kesäkuuta 1965 ja nimitettiin Sault Sainte Marien hiippakunnan vihkipiispaksi sekä Lamzellan titulaaripiispaksi 12. joulukuuta 1986. Piispaksi vihkiminen seurasi 24. helmikuuta 1987. Pääkonsekraattorina toimi Marcel André J. Gervais, jota avustivat Jean Gratton ja Bernard Francis Pappin.


title: Jean-Louis Plouffe

text: Plouffe sai 2. joulukuuta 1989 nimityksen Sault Sainte Marien piispaksi.


title: Désiré Bastin

text: Désiré Bastin (4. maaliskuuta 1900 Antwerpen – 18. huhtikuuta 1971) oli belgialainen jalkapalloilija ja olympiavoittaja. Hän kilpaili vuoden 1920 kesäolympialaisissa Antwerpenissä ja kuului siellä lajissa kultaa voittaneeseen joukkueeseen. Hän osallistui myös Pariisin kesäolympialaisiin 1924.


title: Harry Tierney

text: Harry Austin Tierney (21. toukokuuta 1890 Perth Amboy, New Jersey – 22. maaliskuuta 1965 New York, New York) oli yhdysvaltalainen säveltäjä. Hän opiskeli Virgilin konservatoriossa New Yorkissa, ja hänen opettajiinsa kuului Nicholas Morrissey. Varhaisella urallaan hän muun muassa kiersi pianistina ja kustansi musiikkia.


title: Harry Tierney

text: Tierney sävelsi Broadwaylle muun muassa "Irenen" ja "Rio Ritan". Hän muutti Hollywoodiin vuonna 1931 ja sävelsi muun muassa elokuviin "Dixiana" ja "Half Shot at Sunrise". Tierneyn pääasiallinen yhteistyökumppani oli Joe McCarthy, ja hänen muita sanoittajiaan olivat Bert Hanlon, Benny Ryan, Al Bryan, Ray Egan ja Anne Caldwell.


title: Harry Tierney

text: Vuonna 1970 Tierney otettiin Songwriters Hall of Fameen.


title: John Catani

text: John Giovanni Battista Catani (25. joulukuuta 1864 Helsinki – 13. toukokuuta 1931 Helsinki) oli sveitsiläistä retoromaanisukua ollut suomalainen ravintoloitsija. Hän toimi Suomen Palloliiton puheenjohtajana vuosina 1909–1910.


title: John Catani

text: John Catanin isoisä oli sokerileipuri Florio Catani, joka saapui Suomeen Göteborgista vuonna 1825. Hän perusti aluksi konditorian Porvooseen ja avasi 1830-luvun alussa liikkeen Helsingin Pohjoisesplanadilla. John Catani peri veljensä kanssa liikkeen isältään Florio Anton Catanilta vuonna 1873 ja rakennutti myöhemmin sen tontille arvokkaan kivitalon. Pohjoisesplanadi 31:ssa sijaitseva rakennus tunnetaan nykyäänkin Catanin talona. Arkkitehti Theodor Höijern suunnitteleman rakennuksen valmistuttua vuonna 1890 Catani avasi siinä loisteliaan kahvilan, joka kilpaili Helsingin kulttuuriväen suosiosta yhdessä Hotelli Kämpin kanssa. Catanin ravintolan kanta-asiakkaisiin kuului muun muassa Eino Leino. Myös Suomen Palloliiton perustava kokous pidettiin kahvilassa vuoden 1907 toukokuussa. Catanin ravintola lopetti toimintansa vuonna 1917 ensimmäisen maailmansodan aiheuttaman säännöstelyn vuoksi.


title: John Catani

text: John Catani tunnettiin innokkaana urheilumiehenä, joka kuului 1800-luvun loppupuolella Suomen parhaimpiin taitoluistelijoihin. Hän oli Nadja Franckin ja Rudolf Sundgrenin ohella ensimmäinen kansainväliseen taitoluistelukilpailuun osallistunut suomalainen. Catani voitti helmikuussa 1889 Tukholman taitoluistelukilpailuissa kolmannen palkinnon. Vuonna 1907 Catani valittiin Palloliiton ensimmäiseksi rahastonhoitajaksi ja maaliskuussa 1909 sen toiseksi puheenjohtajaksi uudelleenvalinnasta kieltäytyneen Walter Flanderin seuraajaksi. Hän kyllästyi nopeasti liitossa vallinneisiin riitoihin sekä toimintansa arvosteluun ja oli valmis eroamaan jo saman vuoden marraskuussa, mutta suostui kuitenkin jatkamaan maaliskuussa 1910 pidettyyn vuosikokoukseen saakka.


title: LaGuardian lentokentän pommi-isku

text: LaGuardian lentokentän pommi-isku oli terroriteko New Yorkin LaGuardian lentoasemalla 29. joulukuuta 1975. Iskussa kuoli 11 henkeä ja loukkaantui 75. Yksikään järjestö ei ole ilmoittautunut syylliseksi, eivätkä viranomaiset ole onnistuneet jäljittämään syyllistä.


title: LaGuardian lentokentän pommi-isku

text: Pommin teho vastasi 25 dynamiittipötköä. Se räjähti matkustajaterminaalin matkatavara-alueella, joka oli täynnä lomalaisia.


title: LaGuardian lentokentän pommi-isku

text: Vakavimmat epäilyt kohdistuivat kroatialaiseen itsenäisyystaistelija Zvonko Busiciin, joka kaappasi lentokoneen 9 kuukautta myöhemmin. Busic tuomittiin kaappauksesta ja rautatieasemalle tehdystä pommi-iskusta, mutta hänen yhteyksiään LaGuardian pommiin ei kyetty koskaan vahvistamaan.


title: McGurk’s Barin pommi-isku

text: McGurk’s Barin pommi-isku oli terroriteko Belfastissa Pohjois-Irlannissa vuonna 1971. Puolisotilaallinen lojalistiryhmittymä Ulster Volunteer Force (UVF) räjäytti pommin katolisten suosimassa pubissa. Räjähdyksen voimasta rakennus romahti, 15 henkeä sai surmansa ja 17 loukkaantui. Poliisi epäili aluksi, että räjähdys oli IRAn pommi, joka räjähti vahingossa katolisten alueella. Vuonna 1977 pakoauton kuljettaja tunnusti, ja hänet tuomittiin 15-kertaiseen elinkautiseen vankeuteen. Muita syyllisiä ei ole löydetty.


title: McGurk’s Barin pommi-isku

text: Vuonna 2012 työväenpuolueen kansanedustaja Michael Connarty kertoi Britannian parlamentissa, että johtavia brittiläisiä poliitikkoja, joiden joukossa saattoi olla konservatiivinen pääministeri Edward Heath, oli sekaantunut kampanjaan, jossa pommin koetettiin väittää olleen IRA:n virhelaukaus. Poliisiasiamies ei löytänyt todisteita yhteyksistä lojalististen puolisotilaallisten joukkojen ja tutkintaa tehneiden turvallisuusjoukkojen väliltä, mutta totesi että tutkinta ei ollut tasapuolinen vaan keskittyi katolisten syyllistämiseen.


title: John Taylor (ratamoottoripyöräilijä)

text: John Robert "Jock" Taylor, ("aka Lentävä skotti") (9. maaliskuuta 1954 Pencaitland, East Lothian, Skotlanti – 15. elokuuta 1982 Imatra, Suomi) oli skotlantilainen sivuvaunullisten moottoripyörien vuoden 1980 ratamoottoripyöräilyn maailmanmestari. Hänen kuolemaan johtanut onnettomuutensa vuoden 1982 Imatranajossa johti MM-kilpailujen päättymiseen kyseisessä kaupungissa.


title: John Taylor (ratamoottoripyöräilijä)

text: Taylorin parina sivuvaunussa toimi ruotsalainen Benga Johansson. He ajoivat 700-kuutioisten sarjassa Windle-Yamaha-merkillä. 15. elokuuta 1982 ei Imatran sää suosinut kilpailijoita. Huolimatta Saksan Anton Mangin aiemmin esittämästä vaatimuksesta keskeyttää kilpailu sateen vuoksi, päätti kilpailun tuomaristo kuitenkin jatkaa sitä. Päätöksellä oli kohtalokkaat seuraukset: Jock Taylorin ohjaama pyörä suistui radalta maalisuoran päässä. Johansson tipahti kyydistä, mutta ei loukkaantunut turmassa. Taylor ei ollut yhtä onnekas. Hän iskeytyi sähköpylvääseen. Pelastushenkilökunnan yrittäessä saada häntä pois kaatuneen pyörän alta heihin törmäsi suomalaiskaksikko Vesa Bienek-Pentti Niinivaara, jotka myös olivat menettäneet ajoneuvonsa hallinnan märällä asfaltilla. Bienek sekä Taylor kuljetettiin sairaalaan, jossa Taylor kuoli myöhemmin vammoihinsa.


title: John Taylor (ratamoottoripyöräilijä)

text: Taylor oli toinen Imatranajossa surmansa saanut henkilö ja hänen kuolemaan johtanut onnettomuutensa käytännössä näivetti kyseiset ajot: Seuraavana vuonna ajot olivat menettäneet MM-kilpailut, mutta niitä jatkettiin vielä EM-tasolla. Lopullisesti moottorit vaikenivat Vuoksen rannalla 1986.


title: John Taylor (ratamoottoripyöräilijä)

text: Jock Taylorille muistolle paljastettiin 2. elokuuta 2008 muistomerkki aiemmin Imatranajossa kuolleen Vernon Cottlen muistomerkin viereen.


title: Kim Myong-gyu

text: Kim Myong-gyu (s. 20. kesäkuuta 1953) on pohjoiskorealainen entinen judoka. 130-kiloinen Kim osallistui Moskovan olympialaisissa 1980 yli 95-kiloisten sarjaan, jossa hän sijoittui viidenneksi, ja avoimeen luokkaan, jossa hän jäi jaetulle 15. eli viimeiselle tilalle.


title: Bibliotheca Corviniana

text: Bibliotheca Corviniana tai vain "Corvina" oli Unkarin kuninkaan Corvinuksen arvokas kokoelma, johon kuului käsikirjoituksia ja painotöitä. Myöhemmin se jakautui eri kirjastoihin.


title: Pei Jiayun

text: Pei Jiayun (; s. 20. kesäkuuta 1971) on kiinalainen entinen soutaja. Hän oli mukana Barcelonan olympialaisissa 1992 maansa viidenneksi sijoittuneessa kahdeksikkojoukkueessa.


title: Charles L’Eplattenier

text: Charles L’Eplattenier (1874–1946) oli sveitsiläinen taidemaalari ja arkkitehti. Hän oli Sveitsin merkittävimpiä art nouveau -taiteilijoita ja merkittävä opettaja La Chaux-de-Fondsin taidekoulussa.


title: Charles L’Eplattenier

text: L’Eplattenier opiskeli piirtämistä Neuchâtel, mutta isänsä kuoleman jälkeen hän muutti Budapestiin tätinsä luokse. Budapestissä hän opiskeli koristetaidetta. Sieltä hän muutti Pariisiiin, missä hän opiskeli École des Beaux-Artsissa maalaustaidetta, kuvanveistoa ja arkkitehtuuria Luc-Olivier Mersonin studiossa. L’Eplattenier palasi Sveitsiin vuonna 1898, jolloin hänestä tuli La Chaux-de-Fondin taidekoulun opettaja.


title: Charles L’Eplattenier

text: L’Eplattenier’n ansiosta La Chaux-de-Fondin taidekoulusta kehittyi merkittävä keskus. Hän auttoi useita oppilaitaan löytämään lahjakkuutensa, ja lisäksi hän tutustutti oppilaansa Arts and Crafts -liikkeeseen ja William Morrisin sekä John Ruskinin ajatuksiin. Hänen oppilaisiinsa kuului muun muassa nuori Charles-Édouard Jeanneret, joka tunnetaan myöhemmin nimellä Le Corbusier. L’Eplattenier oli henkilö, joka lopulta rohkaisi Le Corbusier’ta ryhtymään arkkitehdiksi.


title: Charles L’Eplattenier

text: L’Eplattenier’n tuotannon tyyliä on kutsuttu ”pihtatyyliksi”, sillä hänen teoksissaan oli toistuvia elementtejä pihdoista, männyistä ja muista luonnonkohteista. Hän etsikin usein inspiraatiota maaseudulta. Hän rohkaisi oppilaitaankin etsimään aiheita luonnosta ja tutkimaan paikallisia kasveja ja eläimiä.


title: Charles L’Eplattenier

text: L’Eplattenier kuoli vuonna 1946 vaellusretkellä pudottuaan Les Brenetsin lähellä Doubsjoen varrella olevalta kalliokielekkeeltä.


title: Jetze Doorman

text: Jetze Doorman (2. heinäkuuta 1881 Balk – 28. helmikuuta 1931 Breda) oli alankomaalainen miekkailija ja nykyaikainen viisiottelija. Hän voitti miekkailussa uransa aikana neljä olympiamitalia.


title: Jetze Doorman

text: Doorman osallistui Ateenan välikisoissa 1906 henkilökohtaiseen kilpailuun niin kalvalla, säilällä kuin floretillakin, mutta ei päässyt mitalisijoituksille. Hän miekkaili myös kalvan joukkuekilpailussa, jossa Alankomaat sijoittui jaetulle viidennelle eli viimeiselle sijalle. Doorman voitti vuonna 1907 Euroopan-mestaruuden säilällä, mikä tarkoitti, että Alankomaat sai vastuun järjestää seuraavan vuoden kisat. Tämä edesauttoi maan miekkailuliiton perustamista.


title: Jetze Doorman

text: Doorman oli Lontoon olympialaisissa 1908 mukana neljässä lajissa ja sai korkeimman sijoituksensa säilän joukkuekilpailusta, jossa Alankomaat oli jaetulla viidennellä tilalla. Hän sijoittui samoissa olympialaisissa säilän henkilökohtaisessa kilpailussa seitsemänneksi Georges de la Falaisen kanssa ja kalvan joukkuekilpailussa Alankomaiden joukkueen kanssa yhdeksänneksi eli viimeiseksi, jonka lisäksi hän pääsi kalvan henkilökohtaisessa kilpailussa toiselle kierrokselle saakka.


title: Jetze Doorman

text: Doorman oli miekkailun lisäksi hyvä pikaluistelija, ja hän osallistui vuonna 1912 Elfstedentocht-kilpailuun. Hän pelasti matkan aikana kaksi jäihin pudonnutta luistelijaa ja joutui myöhemmin keskeyttämään hypotermian takia. Doorman voitti samana vuonna Tukholman olympialaisissa pronssimitalin sekä säilän että kalvan joukkuekilpailusta. Hän osallistui myös nykyaikaisen viisiottelun henkilökohtaiseen kilpailuun, mutta keskeytti lajin ammunnan jälkeen. Vuonna 1914 Doorman lähetettiin sotilaspalvelukseen Albaniaan, johon Alankomaat yritti vakiinnuttaa poliisivoimat.


title: Jetze Doorman

text: Doorman oli maansa joukkueessa Antwerpenin olympialaisten kalvan ja säilän joukkuekilpailuissa 1920. Alankomaat sijoittui kalvassa jaetulle seitsemännelle tilalle ja voitti säilässä pronssimitalin, jonka joukkue pystyi uusimaan myös Pariisin kisoissa 1924. Doorman oli Pariisin olympialaisten aikaan jo 42-vuotias.


title: Daniel Jodoin

text: Daniel Jodoin (s. 2. maaliskuuta 1957 Granby) on kanadalainen roomalaiskatolinen piispa. Hänet vihittiin papiksi Sherbrooken arkkihiippakuntaan 3. lokakuuta 1992 ja nimitettiin Bathurstin hiippakunnan johtoon 22. tammikuuta 2013. Piispaksi vihkiminen seurasi 25. huhtikuuta. Pääkonsekraattorina toimi Valéry Vienneau, jota avustivat Claude Champagne ja Robert Harris.


title: Miikka Mujunen

text: Miikka Mujunen on jalkapallomaalivahti, joka edustaa FC Lahtea. Hän on pelannut myös FC Kuusysissä. Mujunen on myös valittu Suomen alle 17-vuotiaiden maajoukkueeseen.


title: NHL-kausi 1947–1948

text: NHL-kausi 1947–1948 oli National Hockey Leaguen historian 31. kausi. Sen aikana kuusi NHL-joukkuetta pelasi kukin 60 runkosarjaottelua. Stanley Cupin voitti Toronto Maple Leafs, joka kukisti finaalisarjassa Detroit Red Wingsin otteluvoitoin 4–0. Kyseessä oli Toronton toinen peräkkäinen ja kaikkiaan kolmas mestaruus neljän vuoden sisällä.


title: NHL-kausi 1947–1948

text: Runkosarjan pistepörssin ja ensimmäisen kerran jaetun Art Ross Trophyn voitti Montreal Canadiensia edustanut Elmer Lach. Lach keräsi 60 ottelussa yhteensä 61 tehopistettä, joista 30 oli maaleja ja 31 syöttöpisteitä. Ted Lindsay puolestaan voitti maalitilaston 33 osumallaan. Hart Trophyn sai New York Rangersissa keskushyökkääjänä pelannut Buddy O’Connor. O’Connorille myönnettiin myös Lady Byng Trophy.


title: NHL-kausi 1947–1948

text: Parhaalle tulokkaalle annettavan Calder Memorial Trophyn sai Detroit Red Wingsin Jim McFadden, joka teki kauden aikana 24 maalia ja antoi 24 maaliin johtanutta syöttöä ja keräsi siis yhteensä 48 tehopistettä. Pudotuspelien pistepörssin voittaja oli Toronto Maple Leafsin Ted Kennedy. Hän teki 9 pudotuspeliottelussa 14 tehopistettä, joista 8 oli maaleja ja 6 maaliin johtaneita syöttöjä.


title: NHL-kausi 1947–1948

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1947–1948

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Noël Simard

text: Noël Simard (s. 25. marraskuuta 1947 Saint-Aimé-des-Lacs) on kanadalainen roomalaiskatolinen piispa. Hänet vihittiin papiksi Quebecin arkkihiippakuntaan 28. toukokuuta 1972 ja nimitettiin Sault Sainte Marien hiippakunnan vihkipiispaksi sekä Nova Sinnan titulaaripiispaksi 16. heinäkuuta 2008. Piispaksi vihkiminen seurasi 3. lokakuuta. Pääkonsekraattorina toimi Jean-Louis Plouffe, jota avustivat Joseph Paul Pierre Morissette ja Ronald Peter Fabbro.


title: Noël Simard

text: 30. joulukuuta 2011 Simard sai nimityksen Valleyfieldin piispaksi, jonka virkaan hänet asetettiin 23. helmikuuta 2012.


title: Organovanadiiniyhdisteet

text: Organovanadiiniyhdisteet ovat organometalliyhdisteitä, joissa metalliatomina on vanadiini. Nämä yhdisteet sisältävät siis hiilen ja vanadiinin välisen sidoksen.


title: Organovanadiiniyhdisteet

text: Vanadiini muodostaa organometalliyhdisteitä hapetusluvuilla +II, +III, +IV ja +V. Vanadiinista tunnetaan alkyyli- ja aryylivanadiiniyhdisteitä sekä erilaisia alkylideenikarbeenikomplekseja erityisesti korkeammilla hapetusluvuilla. Näillä on kuitenkin taipumus hajota helposti alkeeneiksi, muun muassa β-eliminaatiolla. Tämä voidaan estää myös käyttämällä voimakkasti steerisesti estyneitä ryhmiä, kuten trimetyylisilyylimetyyliryhmiä. Tällaisia yhdisteitä ovat muun muassa [V{CH(SiMe)}], [V(CHSiMe)] ja [VO(CHSiMe], joissa vanadiinin hapetusluvut ovat +III, +IV ja +V. Erityisesti alempien hapetuslukujen organovanadiiniyhdisteitä stabiloivat karbonyyliligandit ja näitä yhdisteitä valmistetaan lähtien heksakarbonyylivanadiinista.


title: Organovanadiiniyhdisteet

text: Tärkeimmät organovanadiiniyhdisteet ovat metalloseeneihin kuuluvan vanadoseenin johdannaisia. Vanadoseeni on rakenteeltaan ensimmäinen yksinkertainen metalloseeni ja väriltään violettia ja herkästi ilman vaikutuksesta reagoivaa. Vanadoseenia voidaan valmistaa pelkistämällä vanadoseenidikloridista. Vanadoseeni ja eräät sen johdannaiset ovat osoittaneet syöpäkasvaimia tuhoavia ominaisuuksia. Vanadiini muodostaa sandwich-rakenteisia yhdisteitä myös muiden rengasrakenteisten hiilivetyjen kuten bentseenin kanssa dibentseenivanadiinin.


title: Yoshiaki Takayama

text: Yoshiaki "Aki" Takayama (2. lokakuuta 1952 Japani – 22. helmikuuta 2010 Helsinki) oli japanilaissyntyinen suomalainen ravintoloitsija ja kokki.


title: Yoshiaki Takayama

text: Vuonna 1972 Suomeen muuttaneen Takayaman vaimo Pirjo Takayama perusti 1980-luvun lopulla Helsinkiin Kabuki-nimisen japanilaisen ravintolan, jossa Aki toimi keittiömestarina. Ravintolasta muodostui nopeasti eri alojen taiteilijoiden, urheilijoiden ja muiden julkisuuden henkilöiden suosima paikka. Ravintolan asiakaskuntaan kuuluivat muun muassa Ville Valo, Renny Harlin ja Kimi Räikkönen.


title: Yoshiaki Takayama

text: Vuonna 2006 Like-kustannus julkaisi Takayaman yhdessä Jukka Kankaan ja Tommi Tukiaisen kanssa toimittaman keittokirjan, joka sisälsi ruokaohjeiden lisäksi keskusteluja ravintolan tunnettujen asiakkaiden kanssa. Hänet tunnettiin myös useiden ravihevosten omistajana ja kasvattajana.


title: Yoshiaki Takayama

text: Takayama kuoli syöpään 57-vuotiaana helmikuussa 2010.


title: Chiyoda (1937)

text: Chiyoda () oli keisarillisen Japanin laivaston Chitose-luokan kevyt lentotukialus toisessa maailmansodassa.


title: Chiyoda (1937)

text: Alus tilattiin vesilentokoneiden emälaivana ja sen köli laskettiin 26. marraskuuta 1934. Alus laskettiin vesille 29. marraskuuta 1936 ja se valmistui 25. heinäkuuta 1938.


title: Chiyoda (1937)

text: Alus siirrettiin Yokosukan laivastontelakalle maaliskuussa 1943 muutettavaksi lentotukialukseksi. Se palasi palvelukseen 21. joulukuuta 1943, jolloin alus liitettiin koillisen puolustusalueen 2. tukikohtaosastoon aluksen lentokoneiden muodostaessa 12. ilma-armeijan 14. lennostoon. Se viipyi kuitenkin Yokosukassa.


title: Chiyoda (1937)

text: "Chiyoda" osallistui Filippiinienmeren taisteluun, jossa alus vaurioitui. Korjausten jälkeen alus osallistui Leytenlahden taisteluun, jossa alus upotettiin 25. lokakuuta 1944 Cape Engañon taistelussa. Ensin Yhdysvaltain laivaston lentotukialusten "USS Franklinin" ja "USS Lexingtonin" pommikoneet vaurioittivat alusta, minkä jälkeen risteilijät "USS Santa Fe", "USS Mobile", "USS Wichita", "USS New Orleans" ja yhdeksän hävittäjää upottivat aluksen tykkitulella.


title: William Terrence McGrattan

text: William Terrence McGrattan (s. 19. syyskuuta 1956 London, Ontario) on kanadalainen roomalaiskatolinen piispa. Hänet vihittiin papiksi Londonin hiippakuntaan 2. toukokuuta 1987 ja nimitettiin Toronton arkkihiippakunnan vihkipiispaksi sekä Furnos Minorin titulaaripiispaksi 6. marraskuuta 2009. Piispaksi vihkiminen seurasi 12. tammikuuta 2010. Pääkonsekraattorina toimi Ronald Peter Fabbro, jota avustivat John Michael Sherlock ja Murray Chatlain.


title: M/S Stena Germanica (2001)

text: M/S Stena Germanica on Stena Linen omistama matkustaja-autolautta. Ss liikennöi tällä hetkellä reitillä Göteborg-Kiel. Se liikennöi aiemmin reitillä Hoek Van Holland-Harwich nimellä "Stena Hollandica".


title: M/S Stena Germanica (2001)

text: Laiva on rakennettu vuonna 2001 Astilleros Españoles -nimisellä telakalla, Puerto Realissa, Espanjassa. Kuollutta painoa "Stena Hollandicalla" on 10 630 tonnia. Alus tilattiin nimellä "Stena Seapacer IV". Sen köli laskettiin 4. kesäkuuta 1999 telakkanumerolla 81 ja alus laskettiin vesille 6. toukokuuta 2000. Alus luovutettiin 9. helmikuuta 2001 Dubliniin Irlantiin Baobab limitedille.


title: M/S Stena Germanica (2001)

text: Stena Hollandican sisaraluksia ovat M/S Finnclipper, M/S Finneagle ja M/S Finnfellow.


title: M/S Stena Germanica (2001)

text: Alus luovutettiin 9. helmikuuta 2001 Baobab Ltd:n omistukseen, joka rekisteröi sen Irlannin lipun alle. Kotisatamaksi tuli maan pääkaupunki Dublin. Saman päivän aikana Stena Rederi Ab vuokrasi aluksen ja rekisteröi sen Ruotsin alusrekisteriin, kotisatamanaan Göteborg. Tämän jälkeen Stena Ferries Ltd. osti Stena Hollandican. Kotisatama säilyi Göteborgina. 13. helmikuuta alus lähti telakalta Cadizista kohti Rotterdamia, jossa alus siirrettiin United Shipyardsille ja sen ramppeja kunnostettiin. 16. helmikuuta Stena Line B.V. vuokrasi laivan ja rekisteröi sen Alankomaiden lipun alle, kotisatamanaan Hoek van Holland. Maaliskuun alussa Stena Hollandica aloitti liikennöinnin nykyisellä reitillään Hoek van Hollandin ja Harwichin välillä. Alus saapui 6. maaliskuuta ensimmäisen kerran Stenan terminaaliin Hoek Van Hollandissa. Se sijoitettiin 9. maaliskuuta Hoek Van Hollandin ja Harwichin väliselle reitille. Alus siirrettiin 9. maaliskuuta 2002 Rotterdamissa Shipsyard Niehuis & v.d. Bergin telakalle, mistä se palasi liikenteeseen 17. maaliskuuta.


title: M/S Stena Germanica (2001)

text: Maaliskuussa 2007 alus meni Lloyds Werft -nimiselle telakalle, Bremerhaveniin, Saksaan. Telakalla alusta pidennettiin. 15. toukokuuta Stena Hollandica palasi takaisin liikenteeseen.


title: M/S Stena Germanica (2001)

text: Aluksella on seuraavat palvelut:


title: Lainojen yhdistäminen

text: Lainojen yhdistäminen tarkoittaa kahden tai useamman rahalainan yhdistämistä yhdeksi suuremmaksi lainaksi. Käytännössä tämä tapahtuu ottamalla uusi laina, joka kattaa aiemmat lainat.


title: Lainojen yhdistäminen

text: Lainojen yhdistämistä käytetään yleensä tilanteissa, joissa lainanhakija on joutunut velkakierteeseen ja haluaa helpottaa tilannettaan. Lainojen yhdistämisen etuna on se, että korkoa ja muita lainankuluja maksetaan yhdistämisen jälkeen ainoastaan yhdestä lainasta, mikä tulee edullisemmaksi, kuin lainan kulujen maksaminen erikseen useasta eri lainasta. Suuremmalle lainalle saa myös yleensä edullisemman koron.


title: Lainojen yhdistäminen

text: Lainojen yhdistämisen kanssa tulee kuitenkin olla tarkkana, sillä mikäli esimerkiksi takaisinmaksuaikaa pidennetään, korkokustannukset kasvavat. Mitä nopeammin lainan pystyy maksamaan pois, sitä vähemmän joutuu maksamaan korkokustannuksia, joten lainojen yhdistämisellä ei tulisi kasvattaa lainojen maksuaikaa ainakaan merkittävästi.


title: Lainojen yhdistäminen

text: Uutta lainaa hakiessa tärkeää on huomioida myös uuden lainan sivukulut. Pelkkä korkojen vertailu ei siis riitä selvittämään edullisinta tapaa maksaa velat pois, sillä uudessa lainassa voi piillä sivukuluina esimerkiksi avausmaksu. Tärkeää onkin selvittää lainojen todellinen vuosikorko, johon on laskettu mukaan myös lainan sivukulut.


title: Lainojen yhdistäminen

text: Lainojen yhdistämisen voi olla riskialtista myös silloin, mikäli vakuudettomia lainoja yhdistetään vakuudellisella lainalla. Tällöin voi menettää asuntonsa, mikäli ei maksa vakuudellista yhdistelylainaa takaisin ajallaan. Joskus parempi strategia lainojen poismaksuun voikin olla niin sanottu velkojen lumipallottaminen.


title: Murray Chatlain

text: Murray Chatlain (s. 19. tammikuuta 1963 Saskatoon) on kanadalainen roomalaiskatolinen arkkipiispa. Hänet vihittiin papiksi Saskatoonin hiippakuntaan 15. toukokuuta 1987 ja nimitettiin Mackenzie-Fort Smithin hiippakunnan koadjuuttoripiispaksi 23. kesäkuuta 2007. Piispaksi vihkiminen seurasi 14. syyskuuta. Pääkonsekraattorina toimi Luigi Ventura, jota avustivat Denis Croteau ja Albert LeGatt.


title: Murray Chatlain

text: Chatlainista tuli Mackenzie-Fort Smithin piispa 10. toukokuuta 2008. Hän sai 6. joulukuuta 2012 nimityksen Keewatin-Le Pasin arkkipiispaksi ja Mackenzie-Fort Smithin apostoliseksi hallitsijaksi.